"Hainbeste urtez isilpean lan egin ondoren, zoragarria izan da bandera irabaztea" - Orio - Karkara.eus\n"Hainbeste urtez isilpean lan egin ondoren, zoragarria izan da bandera irabaztea"\nAiora Larrañaga Solaberrieta 2019-07-02 09:00\nItxaso Azkonobieta arraunlaria. (Egiguren Argazkiak)\nOriok bere historiako aurreneko Euskotren ligako bandera irabazi zuen larunbatean, Santanderren. Igandean, Lekeition, lehen luzean aurretik ziren oriotarrak, baina poparean arraunketa galdu zuten. "Denboraldi hasieratik faboritotzat jo bagaituzte ere, jakin badakigu estropadaz estropada joan behar dugula", dio Itxaso Azkonobieta arraunlariak.\nOrioko emakumezkoen traineruak Euskotren ligako lehen bandera irabazi zuen larunbatean. Garaipen historikoa izan zen, talde oriotarrak Euskotren ligan lortzen duen lehen garaipena izan baita. Itxaso Azkonobieta arraunlariaren esanetan, "hainbeste urtez isilpean lan egin ondoren, Euskotren ligako lehen bandera irabaztea zoragarria izan da. Gogotsu ospatu genuen bandera hainbat urtez elkarrekin entrenatzen aritu garen arraunlariok".\nDena dela, gazi-gozoa izan zen pasa den asteburua talde oriotarrarentzat, larunbateko garaipenaren ondoren, igandean Lekeition bigarren sailkatu baitziren. "Denboraldi hasieratik faboritotzat jo bagaituzte ere, jakin badakigu estropadaz estropada joan behar dugula. Igandean, esaterako, lehen luzean estropadaren buruan ginen, baina bueltan gu baino hobea izan zen Arraun Lagunak. Guk ez genuen asmatu eta arraunketa galdu genuen".\nOriotarraren iritziz, udan zehar lehia polita ikusteko aukera izango da emakumezkoen Euskotren ligan. "Badakigu Arraun Lagunak taldeak maila ona emango duela estropadetan, eta Donostiarrak eta Hondarribiak ere nabarmen egingo dute gora udan zehar. Beraz, estropadaz estropada gogor lehiatu beharko dugu banderak irabazteko".


Kutxabank - Langabeziagatiko asegurua\nAseguru honek maileguaren kuotak zure ordez ordainduko ditu lana galtzen duzunean, baldin eta INEM enplegu zerbitzuaren prestazioak jasotzeko eskubidea baduzu.\nLangabeziagatiko prestazioak jasotzeko eskubiderik ez baduzu ere, edo aldi baterako ezintasunagatiko baja hartuta zaudela diru-sarrera txikiagoa baldin baduzu, aseguru honek berdin-berdin ordainduko dizkizu maileguaren kuotak.\nAsegurudun bakoitzak berme bakarra erabili dezake: langabeziagatikoa edo aldi baterako ezintasunagatikoa, baina ez biak. Aseguratutako pertsona ezbeharra gertatzeko unean zein egoeratan dagoen erabiliko da bata edo bestea.\n*Langabeziagatiko asegurua (ordainketak babestekoa) Kutxabank Aseguru-etxearen asegurua da. KUTXABANK, Kutxabank Bizitza eta Pentsioak sozietatearen bankako aseguruen operatzaile bakarra da, eta haren baimena eman du Kutxabank aseguru-etxearekin eragiketak egiteko. Gainera, artekarien Erregistro Administratibo berezian inskribatuta dago hurrengo zenbakiaz: C0654A95653077.\nAseguru honek lasaitasuna eta konfiantza ematen dizu, egungo lan-baldintza ezegonkorrek zorrak ordaintzea benetan zaildu dezaketen garai honetan.\nAseguru honek egoera askotarako estaldura eskaintzen du, ohiko aseguruetan babestu ez direnetarako ere bai:\nedo lanaldia murriztu duten langileen kasuan, baldin eta INEM-aren kontribuzio langabezia-prestazioa jasotzen badute.\nedo obra edo zerbitzuko kontratua duten langileen kasuan, baldin eta obra hori aldez aurretik amaitzeko aukera badago eta langileak kaleratzeko aukera badago.\nedo beste kasu batzuetan.\nPrima bakarrak, lotutako maileguak iraun artean.


2. eLe festa: euskal hiztun berriei omenaldia Altsasun - Sakanako Mankomunitatea\n2. eLe festa: euskal hiztun berriei omenaldia Altsasun\nBigarren urtez jarraian, Sakanako AEK-k, Mintzakide programak eta Sakanako Mankomunitateko Euskara Zerbitzuak eLe festa antolatuko dute. Maiatzaren 6an izanen da, Altsasuko Gazte Asanbladak antolatzen duen Euskal Festaren barruan. 12:30ean ekinen zaio hasiera ospakizunari Altsasuko Foru plazan. Bertan, Sakanako euskal hiztun berriak eta mintzakideak omenduko dira.\nHitzaren sinonimoak dira elea eta berba. L maiuskula, berriz, ibilgailuaren gida baimena atera berri duten gidarien autoetan ikus daiteke. L horrek gidari horiek praktikatzen hasi berriak direla adierazten die errepidean diren gainerakoei. Euskaldunen bide berrira sartu diren hiztun berriak, praktikatzen hasi diren horiek dira, hain zuzen ere, eLe festaren ardatzak. Euskara praktikatu eta bizi Sakanan! leloarekin, euskal hiztun berri horien ahalegina aitortu eta euskal hiztunen komunitatera ongietorria emanen zaie.\nEkitaldiak praktika eta ospakizuna uztartuko ditu. Omenaldia eta mintzodromoa eginen dira. Gainera, helduak hitz eta putz ari diren bitartean, haurrendako tailerra antolatuko da. Beraz, ospakizunaz familian gozatzeko aukera egonen da. Bukatzeko, denendako auzatea eginen da.\nAntolatzaileek zenbait erakunderen laguntza izan dute: Guaixe Fundazioa, Altsasuko Gazte Asanblada, Altsasuko Udala eta Aizpea euskara elkartea.\nSakanako AEKk, Sakanako Mintzakide programak eta Sakanako Mankomunitateko Euskara Zerbitzuak larunbateko omenaldira joateko gonbidapena egiten die sakandar guztiei. 12:30ean izanen da, Altsasuko Foru plazan (eguraldiak laguntzen ez badu, Gure Etxean).\n12:30 Hiztun berriei omenaldia\n13:00 Mintzodromoa eta haurrendako tailerra\nErantzunak desaktibatuta daude 2. eLe festa: euskal hiztun berriei omenaldia Altsasun sarreran\n← Futbol campusa\neLe festa →


IKT 2012 dirulaguntza deialdia - Sustatu.com\n26 dic 11 - 7 ene 12\n2011ko deialdian bezala, Hizkuntza Politikarako Sailburuordetzak bi multzotan banatu ditu deialdi honetara aurkez daitezkeen egitasmoak:\nEuskarazko atari eta web guneak edo Interneterako euskarazko eduki berriak (A Multzoa): 950.000 euro\nSoftwarea euskaraz sortzea edo eta euskarara lokalizatzea (B multzoa): 514.200 euro\nEskabideak aurkezteko epea 2011ko abenduaren 31n hasiko da eta 2012ko urtarrilaren 30ean bukatuko da.\n2012ko deialdirako behar izango diren eranskinak eta azalpenak Euskadi.net web orriko EUSKARA atarian izango dira 2011ko abenduaren 30etik aurrera.\n2011ko deialdiarekiko zenbait aldaketa.\n1.) Egitasmo bakoitzari esleitutako gutxieneko diru-laguntzaren kopurua egokitu egin da, 500 eurotik 2.000 eurora igo da.\n2.) Balorazio Irizpideetan bi irizpide berri gehitu dira:\nA. Egitasmoak euskararen sustapenean izan dezakeen eragin maila baloratuko da;\nB. Lizentzia libre edota kode irekiko edukiek edota aplikazioek puntu gehiago jasoko dituzte, Eusko Jaurlaritzaren politikari jarraituz\n3.) Diru-laguntzaren ordainketa egiteko modua aldatu egin da. Kasu guztietan, bi ordainketa bideratuko dira: lehen ordainketan esleitutakoaren %80, 2012. urtean, eta bigarrenean, hala badagokio, %20, 2013. urtean.\n4.) Eskatzaileak aurkeztutako aurrekontua arazteko aukera gehitu da. Horrela, Hizkuntza Politikarako Sailburuordetzak eskatzaileak aurkeztutako aurrekontua egokitu ahal izango du, lanen merkatuko kostu estimatua kontuan hartuta.\nSareko hedabideen kasuan, gogoratu behar da laguntza honen bitartez soilik diruz lagunduko direla aldaketa edota hobekuntza teknologikoak, hau da, sistema berriak egitea edo diren sistemak egokitzea. Hedabideetako edukiak, berriz, ez dira diruz lagunduko, horiek euskarazko hedabideak sendotu, garatu eta normalizatzeko diru-laguntza deialdiaren bitartez lagunduko dira eta.\nEuskarazko hedabideak laguntzeko 2012ko deialdia, berriz, 2011ko abenduaren 29ko Euskal Herriko Agintaritzaren Aldizkarian argitaratuko da. Honetan, eskabideak aurkezteko epea 2011ko abenduaren 30etik 2012ko urtarrilaren 30era da.\nDeialdiei buruzko informazioa www.euskara.euskadi.net atarian izango da, deialdiak argitaratu ondoren.


Imanol Urkizu: "Martin Zalakain ikuskizun indartsua dela esango nuke" — dantzan.eus\nHemen zaude: Hasiera › Hemeroteka › Imanol Urkizu: "Martin Zalakain ikuskizun indartsua dela esango nuke"\n30 urtetik gora daramatza Imanol Urkizuk panderoa jotzen. Larunbatean Arriagan estreinatuko den ‘Martin Zalakain’ ikuskizunean hartu du parte, beste hainbat musikariekin batera.\nZenbat urte daramatzazu panderoa jotzen?\n35 urte inguru, esango nuke. Nire kabuz ikasten hasi nintzen. Egun batean edo bitan Loiola auzoko Imanol Iturbiderekin izan nintzen, hark zerbait erakutsi behar zidalako. Bi egun pasa ondoren ezetz esan zidan, ez zuela sekula irakasten, eta bere ustetan bi egunean bera baino hobeto jotzen ikasi nuela. Berriz ez itzultzeko esan zidan, eta nire kabuz ibili naiz ordutik. Perkusio ikastaro batzuk ere egin nituen kontserbatorioan, eta hango erritmo batzuk panderora ekarri nituen.\nPanderoarekin asko esperimentatu duzu, beraz.\nBai. Gaur egun Euskal Herrian jotzen den pandero klasiko hori duela 30 urte nik diseinatutako pandero bat da. Galizira joan nintzen 92an, eta hango pandero egile bati eman nion marrazkia; niretzako egin nahi nuen panderoarena. 14 ale inguru bidali zituen Euskal Herrira, pandero joleen artean probatzeko. Gaur egun pandero hori dago hemen finkatuta.\nMusikari ezagunekin aritu zara. Kepa Junkerarekin, esaterako.\nDonostiako trikitilari batekin hasi nintzen, Miren Etxanizekin. Bingen Zupiriaren ordezko bezala sartu nintzen. Txapelketa batean bigarren egin genuen, uste baino hobeto, eta han Villabonako Martin trikitilariak esan zidan ea berarekin erromeria batean joko nuen. Trikitixa erakusten zuen, eta ni ere klaseak ematen hasi nintzen bertan. Zortzi urte inguru egin nituen.\nNekatu egin nintzen gero, eta utzi egin nuen. Orduan izan nuen Kepa Junkerarekin jotzeko aukera. Kasualitatea izan zen Kepa Junkeraren buruan ere aldaketa hori egotea, eta aukera hori harrapatu nuen. Niri asko balio izan zidan, zenbait musika mota ezberdin deskubritzeko.\nBanekien jazza zegoela, entzuten nuen pixka bat, baina ez gehiegi. Jazz, blues, folk, eta mundu guztiko musika ezagutzeko aukera izan nuen berarekin. Gauza asko deskubritzeko aukera eman zidan. Asko laguntzen du Kepak.\nBikoteka edo taldean jotzea nahiago?\nBakoitzak bere momentua izan du. Bikote bezala ibiltzen ginenean oso aberatsa izaten zen, hiri txikitara joan eta bertako jendeak ikaragarri estimatzen zuen egindakoa. Lehenengoetakoak izan ginen kitarra eta kaxa erromerian sartzen. Berrikuntza horiek eskertu egiten zituzten, eta momentu horietan oso gustura sentitzen zara.\nTaldean eszenatokira igotzea ederra zen, ez zenuen amaitu nahi izaten. Beste mundu batean sartzen zinen. Hala ere, ez nintzen ni sentitzen taldean jotzen nuenean.\nPanderoarekin egin ditut kolaborazio batzuk, eta erosoena bakarrik sentitu naiz. Pandero batekin, nik sortutako kantuak edo doinu zaharrak jotzen... Nik egindako lana niretzako bakarrik da, eta horrek bete nau.\nNola jaso zenuen Martin Zalakainen kolaboratzeko eskaintza?\nJuan Antonio Urbeltzek eta Argia dantza taldeak bi urtean behin ikuskizun erraldoi bat egiten dute. Azken bietan izan naiz panderoa jotzen. Doinu tradizionalak erabiltzen dituzte, eta doinu bakoitzerako instrumentu egokien bila ibiltzen dira. Panderojole bat behar zutela eta, parte hartzeko aukera eman didate aurten ere.\nIkuskizunaren bueltan musikari asko elkartu zarete.\nBai, musikari mordoa. Iruñeatik etortzen diren dultzaineroak, Zopilotes Txiriaos taldeko musikariak, txistulariak, Galdakaoko eta Barakaldoko musikariak, bandurria jotzen duen Logroñoko bat... Istorio baten inguruan momentu honetan 120 pertsona inguru elkartu gara, Ander Lipus buru dela. Bera da kontakizunaren narratzailea.\nZer kontatuko du Martin Zalakain ikuskizunak?\nUrbeltzek istorioak sortzen ditu, egiten dituen inbestigazioak oinarri hartuta. Orain Pio Barojaren Zalakain el Aventurero liburua erabili du. Liburu horren istorioa kontatzen da; antzerkia, dantza eta musikaren bitartez. Elkarrizketarik ez dago, baina gorputzaren interpretazioak kontatzen du istorioa. Ordu eta erdiko ikuskizun bat da, eta denetik uztartzen du kontakizunak: egoera barregarriak daude, tristeak, dramatismoa, festa... Ikuskizun indartsua dela esango nuke.


'Mañukorta Bertsonajea' liburua aurkeztu da Bilbon — Bertsozale Elkartea\n'Mañukorta Bertsonajea' liburua aurkeztu da Bilbon\nGregorio Larrañaga 'Mañukorta' liburuaren protagonista, Xabier Amuriza idazlea eta Ione Narbaiza Bertsozale Elkarteko kideak parte hartu dute aurkezpen prentsaurrekoan; Durangoko Azokan jarriko da salgai liburua.\nGaur aurkeztu da Bilboko Laboral Kutxaren egoitzan 'Mañukorta Bertsonajea' liburua. Bertan egon dira Gregorio Larrañaga 'Mañukorta' protagonista, Xabier Amuriza idazlea eta Ione Narbaiza Bertsozale Elkarteko kidea.\nBizkaiko Bertsozale Elkarteak konpromisoa dauka Bizkaiko bertsogintzan dihardutenen biografiak jaso eta jendartean zabaltzeko. Horregatik, aurtengoan, Bizkaian berezia izan den Gregorio Larrañaga ‘Mañukorta’ aukeratu du bere bizitza plazara ateratzeko, Bizkaiko bertsogintzari eskainitako beharrarengatik eta Euskal Herri osoko plazetan emandakogatik.\nBehar horren arduradun, Bizkaiko bertsogintzaren bizkarrezurra den Xabier Amuriza. Garai bertsukoak biak ala biak, eta plaza asko elkarregaz egindakoak. Sorpresaz betetako orrialdeak, beraz.\nBizkaiko Bertsozale Elkarteak eskerrak eman gura dizkie babesleei, euren laguntzarik barik ezin izango zen-eta proiektua egin. Eskerrik asko Laboral Kutxa Bizkaiko Foru Aldundia eta Eika Kooperatibari.\nLiburua Durangoko Azokan ipiniko da salgai, eta handik aurrera, ohiko liburu dendetan ere egongo da eskuragarri.


Ortuzar: "Bitxia da Bilduk hemen eta PPk Madrilen euren Gobernuekin harreman-estrategia bera izatea"\nEBBko presidenteak aditzera eman du atzo bertan Pedro Sánchezi bermatu ziola “EAJk hemen jarraituko duela, bere ekarpena egiten, gauzak ondo joan daitezen”, baina horrek ez du esan nahi “denari amen esan behar diogunik”\nAndoni Ortuzarrek, Euzkadi Buru Batzarreko presidenteak, gaur nabarmendu nahi izan du Euskadiko politikan eta estatu mailan ematen ari den fenomeno bitxia: elkarrekiko antagoniko jotzen diren alderdi bik (hainbatetan elkarrekin bozkatu duten arren), EH Bilduk eta Partido Popularrak, jazarpen eta eraiste estrategia berbera partekatzen dutela oposizioko lehen talde diren tokietako Gobernuen kontra, lehenengoak Euskadin eta bigarrenak Espainian. Radio Popular de Bilbao-Herri Irratiari eskainitako elkarrizketan, jeltzaleen buruak era berean adierazi du atzo bertan Espainiako gobernuak Berreraikitze Mahaiaren inguruan irizpidea aldatu ondoren eragin den nahasketa ikusita (minutu gutxiren buruan parlamentuko batzorde bilakatu zuten), harremanetan jarri zen Sánchez presidentearekin eta Calvo presidenteorde andrearekin EAJren borondatea adierazteko “honelakoa moduko kasuetan egin behar den kritika eta autokritika eginez, EAJk hor jarraituko du bere onena eskaintzeko, gauzak bide onetik joan daitezen”.\nOrtuzarrek salatu du EH Bildu egun hauetan “hauteskunde kanpainan dagoen alderdia” dela, “ez omen dira konturatu hauteskundeak bertan behera utzi zirela. Jo eta je ari dira kanpainan, besteak pandemiaren kontra borrokatzen ari garen bitartean, egoera honetatik irteteko, autonomoei, merkatariei, ostalariei laguntzeko… Beraiek `jo eta ke´ Iñigo Urkulluren kontra. Ematen du gai hori erabili nahi dutela Lehendakaria erasotzeko”. Jeltzaleen buruaren esanetan Ezker Abertzalea ari da “Casadok Madrilen egiten duena egiten, baina apur bat basatiago”. Arnaldo Otegik Covid-19aren krisiaren kudeaketaren kariaz EAJren eta Eusko Jaurlaritzaren kontra atzo bertan jaurtiki zituen erasoez galdetuta, Ortuzarrek argi bezain sendo hitz egin du: “Horiek beti dira klaseko buru argienak. Txarto egin duzuna esaten dizute gauzak egin ondoren, baina sekula ez dute esaten gauzak egin baino lehen. Erakundeetan erantzukizuna hartzen ez dutenez, sekula ez dute ezer txarto egiten. Perfektuak omen dira. Otegiri entzuten badiozu, ematen du Otegi Doktorea dela, epidemiologo aditua; baina, nire moduan, dakiena baino ez daki, eta bere lana egin behar du”. Hala eta guztiz ere, EBBko presidenteak baieztatu du Ezker Abertzaleak eginiko kritikek ez dutela bilatzen duten eragina izango. “Onena egiten eta gauzak ahal dugun ondoen egiten saiatzen ari gara, osasun krisitik irteteko, osasuna eta lana bateragarri izan daitezen, eta albait arinen irten gaitezen osasun krisitik eta krisi ekonomikotik. Eta ez gaituzte bide horretatik aldenduko. Esan dezala Otegik goizero berak nahi duena, baina guk gure lanarekin jarraituko dugu. Emaitzek abalatzen dute gure lana. Datuak hor daude. Irteten ari gara. Inoiz ez da kolapso egoera gertatu, ZIUak oso beteta izan ditugu, baina sekula ez da desgobernu egoerarik eman”\nOrtuzarri galdetu diote Espainiako gobernua hartzen ari den erabaki batzuen aurrean EAJk egin dituen kritikez, eta EBBko presidenteak nabarmendu nahi izan du ezbai horien gainetik daudela talde jeltzaleak Madrilen erakutsi dituen leialtasuna eta erantzukizuna. “Kritika eraikitzaileak egitea eta guk eraginkorrago jotzen ditugun metodoak eta konponbideak planteatzea desleiala izatea bada, kasu horretan egongo gara. Alderdi politiko gutxi daude EAJ bezain leialak hitza ematen dugunean, eta horrela egiten ari gara Estatuko Gobernuarekin. Atzo bertan Sánchez presidentearekin eta Calvo ministro andrearekin hitz egin nuen eta esan behar niena esan nien, honelako kasuetan egin behar den kritika eta autokritika eginez. Baina, era berean bermatu nien EAJk hor jarraituko duela, daukan onena eskaintzen, gauzak bide onetik joan daitezen”, baieztatu du Ortuzarrek, “baina horrek ez du esan nahi denari amen esan behar diogunik”. Eta Eusko Jaurlaritzaren baitan jeltzaleen eta sozialisten artean eman daitezkeen ezbaiez galdetuta, Ortuzarrek erantzun du horiek ez direla gertatu “Eusko Jaurlaritzak krisiari aurre egiteko moduagatik, baizik eta EAJk Gobernu zentralarekin dituen harremanengatik; eta, logikoa denez, Eusko Jaurlaritzako sozialistengan eragina dute. Baina ezbai horiek ez dira gertatu Euskadiko gaien inguruan edo Euskadiko politikaren inguruan edo Euskadiko erakundeetan krisiari aurre egiteko orduan hartu diren neurrien inguruan. Uste dut Eusko Jaurlaritzaren osasuna eta Euskadiko erakundeetan eratuta dauden gainerako koalizioena bermatuta dagoela, osasuntsu daude”.\nAmaitzeko, Gobernu zentralak bultzatu nahi duen oinarrizko errentaz hitz egin nahi izan du Ortuzarrek. “Guk ez dugu eztabaidatzen Estatuan gutxieneko errenta martxan jartzea. Hemen, Euskadin, martxan jarri genuen duela hainbat urte, gure eredua eskaini diegu kopiatzeko edo gure esperientziatik ikas dezaten. Euskadiko herritarrentzat ontzat jotzen duguna ez diogu inori ukatu nahi. Baina guk hainbat urtetan egin genuena pare bat astetan egin nahi izateak elkarren artean eztabaidatzera eramango gintuzke seguruenik, hori ere autonomia erkidegoen eskuduntza delako. Estatutik abian jarri nahi dute autonomia erkidegoek martxan jarri behako luketen neurria. Orduan, zergatik ez da gai garrantzitsu honi buruzko debatea irekitzen? Zergatik ez da autonomia erkidegoekin elkarrizketa irekitzen, inori kalte egin gabe gauzak zelan egin daitezkeen ikusteko? Dekretuen bidez, agintekeriaren bidez egiteak susmo txarrak sortzen ditu. Espainiako gobernuak apurka-apurka jo behar du normaltasun politikorantz. Larrialdi egoera batean gaude osasun aldetik eta ekonomian, baina harreman politikoetan normaltasun handiagoa eman beharko litzateke, lasaitasun handiagoa, hausnarketa handiagoa eta akordio handiagoa”.


iOS (iPhone | iPad) archivos - Page 12 of 12 - Iparra.eus\nHasiera Mugikorretarako aplikazioak euskaraz iOS (iPhone | iPad) Orria 12\nEmailak bidaltzeko eta jasotzeko aplikazioa. Euskaraz erabil daiteke, horretarako ezinbestekoa da zuen mugikorra euskaraz konfiguratuta izatea. Aplikazioa ez digu aukerarik ematen nahi dugun hizkuntza...\nAplikazioak zerbitzu eta aukera hauek eskaintzen ditu: 1) Itzulpen juridikoen kontsulta (333.000 itzulpen unitate): lexiko juridiko normalizatua eta Justiziako Euskara Batzordeak adostutakoa (8.000 unitate), epaitegietako idazki-eredu elebidunetako...\nBideo deiak egiteko aplikazioa, iPhonetik Androidera edo alderantziz egin ahal dira deiak. Euskaraz erabiltzeko, ezin bestekoa da telefonoa edo tableta euskaraz konfiguratuta edukitzea, ez digulako...\nEzagutu ezazu Intxorta mendiko borroketan gertatutakoa, hainbeste denboraz ixilarazitako Oroimen Historikoa berreskuratzeko. Elgeta 1936 eta 1937ko guda zibilaren kokagunerik esanguratsuenetako bat izan zen. App honen...\n1...10111212 orrialdetatik - 12. orrialdean zaude


Balentziaga museoan Artearen Historiako ikasleak | Arizmendi ikastola\nBalentziaga museoa bisitatzera joan ziren atzo Arizmendi Ikastolako Artearen Historia ikasgaiko ikasleak. Batxilergoko bigarren mailako ikasleak dira, eta Almenen eta Gaztelupen dihardute. 24 ikaslek parte hartu zuten irteeran, eta oso pozik itzuli ziren ikusitakoarekin.\nMomentu honetan Balentziagan ikusgai dagoen Museo del Traje delako bilduma ikusi zuten, hain zuzen ere, Balentziagak espainiar eta euskal artistengandik izandako eraginak ikusteko erakusketa aparta. Izan ere, hainbat artisten eragina jaso zuen Balentziagak, hala nola, Velazquez, Goya, Zurbaran, Zuloaga, Picasso eta Juan Gris, besteak beste.\nIkasleak gidatu zituen arte-irakasle Maite Beitiak gogora ekarri nahi izan zuen atzo Cristobal Balenciagak jantzien inguruan zuen ikuspegia: “moda sortzaile on batek arkitektoa izan behar du formarako, margolaria kolorerako, musikaria harmoniarako eta filosofia neurrirako”. Eta baita Cristian Dior-ek zioena: ” Guk ahal duguna egiten dugu ehunekin; Balenciagak, berriz, nahi duena egiten du”. Erakusketak zabalik jarraituko du apirilaren 5era arte.


Iñude eta Artzaiak Konpartsa\nEraiki Dantza Taldeak Ihauterietako egitarauaren barruan Iñude eta Artzaiak konpartsa kaleratuko du.\nTelefonoa: 943 62 89 32<br>670 423283\nFaxa: 943 62 89 32\nTaldeak antolatzen dituen ekintzen artean uztailak bukaeran ospatzen den Bidasoako Gazteen Nazioarteko Folklore Jaialdia da.\nEraiki Dantza Taldearen facebook-a\nGarai batean konpartsa hau Irungo Atsegina taldeak kaleratzen zuen, baina ohitura hau desagertu egin zen.\nIrungo Atsegina elkartearen 75. urteurrena zela eta berriro ere konpartsa hau kaleratua izan zen Eraiki Dantza Taldearen eskutik. Bi urte ondoren Eraiki Dantza Taldeak urtero eta Ihauterietako asteburuaren aurreko igandean Iñude eta Artzainak konpartsa kaleratzeko konpromisoa hartu zuen.\nKonpartsa Eraiki Dantza Taldeko kide guztiek osatzen dute, 5 urteko haurretik hasi eta plaza dantzen ikastaroa egin duten gurasoetaraino, lagunak eta nahi duen irundarrak ere parte hartzen dutelarik. Guztira 150 bat pertsonak parte hartuko dute, dantzari, pertsonai eta musikagileen artean.\nKonpartsa eguerdiko 12:00etan Santiago kaletik irtengo da, Eskoleta kalea, Eliza kalea, San Juan Plaza (atseden bat), Nagusi kalea, Foru Karrika, Colon Ibilbidea, Zabaltza plaza (hemen dantza emanaldia eskainiko dute Musika Udal Kontserbatorioaren Musika Bandarekin) igaro ondoren, Luis Mariano kalean amaituko da.\nAzkenik, eta egunari amaiera ona emateko, konpartsa-kideek bazkari bat edukiko dute.


Intxixu eta Sorginek herria hartu eta anabasa nagusitu da bailaran — dantzan.eus\nHemen zaude: Hasiera › Hemeroteka › Intxixu eta Sorginek herria hartu eta anabasa nagusitu da bailaran\nIntxixu eta Sorginek herria hartu eta anabasa nagusitu da bailaran\nSuaren inguruan dantza egin zuten gure Intxixu eta Sorginek. Jarraian, auzoetako banderak igo zituzten udaletxean\nInauteriak baino aste bete lehenago iritsi ziren atzo Sorginak eta Intxixuak Doneztebe plazara. Bereziak dira Oiartzungo Ihoteak. Bertan ez da ohiko desfilerik ikusten eta Intxixuak eta Sorginak dira protagonistak, herritarrekin batera. 1991n ospatu zituzten lehen aldiz, Francoren diktaduraren ondoren, eta indartu dira ordutik.\nHortaz, atzo hasi ziren Ihoteak Oiartzunen. Eguraldia lagun zutela, Haurtzaro ikastolako eta Elizalde eskolako dantzariek Azeri- eta Sorgin-dantza eskaini zuten festaren hasiera modura. Gero, Aiako Harriko Kataxulotik zetozen Intxixuen eta Sorginen bila joan ziren denak, irrintzika eta oihuka, mitologiak eta gizarte zibilizatuak bat egiteko.\nDoneztebe plazara iritsi hala, Ihoteetako aurkezleen hitzek ongietorria eman zien: «Zaharrak eta gazteak, otiak, otsuak eta larrak: joan zaigu jenerazio txit perrua eta heldu zaigu jenerazio sanua, jentila bezain humanua! Intxixu eta Sorginak herria hartu eta anabasa nagusituko da Oiartzungo bailaran! Har dezagun plaza eta egin dezagun dantza! Atera dezagun orrua, astin dezagun larrua!».\nSuaren inguruan dantza egin zuten gure Intxixu eta Sorginek. Jarraian, auzoetako banderak igo zituzten udaletxeko balkoira. Une zirraragarria izaten da, inondik ere. Lehendabizi Sorgina; gero, Intxixua. Gero, Ihote baltsak ere ez zuen huts egin eta anabasa ederrean dantzatu zuten guztiek. Baltsa hori Jose Mendizabal 'Txistu' zenari esker berreskuratu zuten, garai batean Oiartzunen dantzatzen zena, eta gaur egun dantzatzen dutena Intxixuek sorginekin batera.\nAzkenik, herritarrak elkartu zitzaizkien eta denek dantza ugari egin zuten suaren bueltan: Arratiako arin arina (Sorginek dantzatzeko, albokariek lagunduta), Zazpi jauzi, Petiri dantza (Satan dantza), Lantzeko zortzikoa, Luzaideko Bolant dantza (Xoxo dantza), Fandangoa, Arin-arina.\nKuestazioa, puska biltzea\nGaur goizean Oiartzungo auzo bakoitzean talde bat ibiliko da baserrietan eta etxeetan dantzan, trikiti soinua lagun dutela. Neskak poxpolinez jantzita ikusiko ditugu; mutilak, berriz, galtza eta alkandora zuriarekin eta gerriko eta txapela gorriekin; guztiek alpargata zuri zinta gorridunak jantziko dituzte oinetan.\nTaldekide guztiek zinta bat edukitzen dute besoan lotuta, bere auzoaren adierazgarri (Ugaldetxo: morea; Iturriotz: urdin argia, Altzibar: arrosa; Karrika: gorria; Ergoien: lila; Gurutze: berdea; Arragua: horia; Elizalde: zuria).\nBaserrietakoek eta etxeetakoek dirua edo janaria emango diete (odolkiak, txorizoa, intxaurrak, arrautzak.). Talde bakoitzak trikitilariak eta bandaduna edukitzen ditu, bai eta erratza, saskia eta burruntzia ere.\nJasotakoarekin eguerdian Madalensoron bilduko dira bazkari legea egitera. Gero, denak herriko plazara igoko dira, arratsaldeko 18:00etan.\nFestak ez du etenik izango.


Besteak baino gogorragoa - Sustatu.eus - Teknofiloen albistegia\n2016-12-19 : 18:45\nA basque in Boise [@basquebombshell, kaixomaitia.eus-eko erabiltzailea]\nJatorrizko testu honetatik hartua eta euskarara itzulia\nLagunek maitasun-istorio tristeak kontatzen zizkidatenean, ziur nengoen ondo ulertu ahal nituela. Haien bihotz apurtua ez zitzaidan arrotza egiten. Azken finean, neu ere banandua nintzen nirekin batera zahartzea nahi nuen gizonarengandik. Urteek ez zioten mesede egin gure harremanari, eta azkenean bide ezberdinetatik joan ginen. Garai hartan, ordea, erabat bestelakoa zen sentimendua. Benetan uste dut, ordea, gogoz saiatu ginela; gutako bakoitza, bere erara. Tamalez, ez zen nahikoa izan. Baina, behintzat, saiatu egin ginen. Gaur egun bera zoriontsu bizi da, eta pozten naiz hala dela jakiteaz.\nBihotza inoiz apurtu ez dioten pertsona bati zer sentitzen den azaltzen saiatzea seme-alabak izan ondoren nola sentituko den azaltzen saiatzea bezalakoa da. Ezinezkoa. Edonola azalduta ere, gertatu ez bazaizu, ezin duzu ulertu, ezta irudikatu ere, une zehatz hori, zeinetan ohartzen zaren jada ez dagoela atzera itzultzerik.\nBerdin dio zenbat maitasun-istorio triste entzun duzun, zenbat artikulu irakurri duzun, minak ezustean harrapatuko zaitu maite duzun pertsonak zure aldetik joatea erabakitzen duenean. Urdailean jasotako ukabilkada batekin erkatzen dute batzuek. Eta hala da. Pizti basatien atzaparrak zure bihotza atera nahian ibiliko balira bezala. Horixe bera. Bat-batean, zeri heldu ez daukazula, amildegi batean behera bultzatu zaituztela sentituko duzu. Bai. Tristuraren, suminaren, ezintasunaren eta harriduraren aurrean bakar-bakarrik egongo zara. Etengabe negar, idatzi eta lagunekin hitz egiten hasiko zara, bera zure burutik kentzeko ahaleginean, baina alferrik.\nDenborak bihotza sendatuko dizula esango dizute, baina, ni bezala, pazientzia gutxikoa bazara, horrek ez dizu lasaituko. Ez zait gustatzen itxaroten egotea. Planak egitea atsegin dut; zer eta noiz gertatuko den dakidanean, argiago jokatzen dut. Helmugak, epemugak eta ilusioa ditudanean, nire onena ematen dut. Gaur egun ez daukat horrelakorik: deuseztatu beharko nituen planak, egia sekula bihurtuko ez diren itxaropenak eta inoiz beteko ez diren promesak, besterik ez. Behin zirraragarriak izan ziren amodiozko txat horietan idatzita egongo ez balira, errazagoa izango litzateke ahaztea\nArgazkia: Me Roe_Heartbreak_hemendik hartua [goitik eta behetik moztua]


Egoerara moldatutako jarduera ugari prestatu ditu Ttakun KEk Eguberrietarako - Lasarte-oria - Txintxarri.eus\nEgoerara moldatutako jarduera ugari prestatu ditu Ttakun KEk Eguberrietarako\nTxintxarri Aldizkaria 2021-12-17 16:21\nMarimotots, Mariteilatuko, Mari Domingi, Olentzero, Xixuko eta Porrotx. Aurten ere lagun horiek guztiak elkartuko dira hilaren 24an, ikuskizun koloretsu bat egiteko.\nKoronabirusaren eraginez, Ttakun Kultur Elkarteak moldatu egin behar izan du aurtengo Gabonetako jarduera sorta ere. Herrian zehar desfilatuko ez duten arren, Olentzero, Mari Domingi eta lagunak Lasarte-Oriara etorriko dira hilaren 24an, ostiralarekin.\nTtakun Kultur Elkarteak iristear diren Eguberrietan aurrera eramango dituen jarduerei buruz idazten hasi garenean, honakoa gertatu zaigu: sentitu dugu lerro hauek ez ditugula aurrenekoz idatzi, lehendik ere jardun garela koronabirusaren eraginari buruz. 2020ko Gabonak bereziak izan ziren, pandemiak eragindako egoerara halabeharrez egokituak, eta, tamalez, aurtengoak ere halakoak izango dira, SARS-CoV-2 birusa oldartuta baitabil, seigarrenez. Hori horrela izanik, euskara elkarteak moldatu egin behar izan du ekitaldien eskaintza. Egitaraua desberdina izanagatik, erakargarria da, hurrengo lerroetan irakurriko duzuenez. Lasarte-Oriako Udalarekin sinatuta dituen hitzarmenen barruko egitasmoak dira guztiak.\nHilaren 21ean izango da San Tomas eguna, azokarik gabea. Lasarte-Oriako Udalak bertan behera uztea erabaki du, jende pilaketak eragin ditzakeen ekimena delakoan. Data berezi horren magiari eusteko ahaleginetan, Ttakunek talo ikastaroak egingo ditu bezperan, 20an, astelehenarekin, Ttakunenea elkartean. Ordubeteko bi saio prestatu ditu: haurrentzat (LH 2. mailatik 1. Batxilergora) bat, 17:30ean; eta helduentzat bestea, 18:30ean. Elkarteko Kultura sailak jakitera eman duenez, parte hartzeagatik ez dute ezer ordaindu beharko herritarrek. Interesa dutenek kultura@ttakun.eus helbide elektronikora idatzi edo 695 78 53 89 telefonora deitu behar dute.\nOngietorria bai, desfilea ez\nNor ez da urduritzen egutegia hartu, eta abenduaren 24a gero eta gertuago dagoela ikustean? Egun gutxi falta dira Olentzero eta Mari Domingi menditik jaisteko eta herrira etortzeko, Xixuko eta Mariteilatukorekin batera. Porrotx eta Marimotots zain izango dituzte, ikuskizun koloretsu bat egin eta lasarteoriatarrekin biltzeko. Egun horretan bertan egingo dute emanaldia, 13:00etan hasita. Tokia oraindik zehazteke dute udalak eta Ttakunek, espazioari buruzko lanketa berezi bat egiten ari baitira, pandemiak eragindako egoera tarteko. Laster iragarriko dute non egingo duten, eta ikustera joan nahi dutenek nola eskura ditzaketen sarrerak. txintxarri aldizkariak bere atari digitalean emango du horren berri. Adi egon!\nIkuskizunaren aurretik, Olentzero eta Mari Domingiri harrera egingo dio herriak. Ttakunek lau gune prestatu ditu horretarako: Garaikoetxea Landaberri eta Sasoeta Zumaburu ikastetxeak, Zabaletako frontoia eta Oriako eliza, Karmengo Ama. 10:00etatik 12:00etara egingo dituzte txandak. Lasarteoriatarrek hilaren 18tik 20ra arte (bi egunak barne) eman ahalko dute izena, esteka honetan.\nHarrera hori ahalik eta beroena izate aldera, Ttakunen Amaraun Klubeko lagunek zenbait jarduera prestatu dituzte datozen egunetarako. Hilaren 22an eta 23an, 17:30etik 19:00etara, etxerako eta harrera guneetarako apaingarriak prestatuko dituzte. Taldeak ia beteta daude honezkero. Horrez gain, 24an herrira etorriko diren pertsonaia magikoei laguntzeko, ikuskizunean galtzagorri gisa parte hartzeko deialdia ireki du Aisia sailak. Jakinarazi du 5 eta 8 urte bitarteko haurrek parte hartu ahalko dutela. Izen ematea hilaren 19ra arte dago zabalik. Interesa dutenek 943 37-14 48 edo 695 78 53 92 telefonoetara deitzeko edo aisia@ttakun.eus helbidera idazteko eskatu du Ttakunek. "Segun eta zenbat haur apuntatzen diren, zozketa egingo dugu".\nGazte Klubean ere, ekimenak\nAmaraun Klubekoek bezalatsu, Gazte Klubeko lagunek antolatu dituzte zenbait ekimen Gabonei begira. Hilaren 23an, ostegunez, City jump irteera egingo dute. Egun osokoa izango da, 09:45etik 18:30era. LH 3 eta 6 maila arteko gazteek parte hartu ahalko dute, eta Ttakunek zehaztu duenez, bazkaria eta askaria eraman. Elkarteko bazkide direnek 22 euro ordaindu beharko dituzte, eta ez direnek, 25. Irteerara doazenek galtzerdi irristagaitzak eraman beharko dituzte. Informazio gehiago eskuratzeko edo izena emateko, aisia@ttakun.eus helbide elektronikoa edo 695 78 53 92 telefonoa erabil ditzakete herritarrek.\nEguberrietarako antolatu duten beste jarduera ere gorputza gogotik astintzekoa da: olinpiadak egingo dituzte, herriko zenbait gune eta eraikinetan, hilaren 27tik 29ra. Ttakunek zehaztu duenez, parte hartzen duten gaztetxoak taldetan banatuko dituzte, eta proba ugari egingo dituzte hiru egun horietan.\nEguberrietako ospakizunak ohikoak edo ezohikoak izan, TXINTXARRI aldizkariak jarraipen berezia egingo du datozen egunetan. Jardueretako argazki, bideo eta gainerakoak kanal berezi batean jasoko ditugu, eta irakurle guztien eskura jarri www.txintxarri.eus atari digitalean zein sare sozialetan.\nHorrez gain, 2021ko azken zenbakian, urtekarian, aipamena ere egingo diegu. Agerkari hori hilaren 29an argitaratuko dugu, asteazkenarekin.


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Oinarri biologikoak,osasuna eta lehen sorospenak (Modulua)" author_facet:"Garzón Castillo, M.J."\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Oinarri biologikoak,osasuna eta lehen sorospenak (Modulua) Egilea: Garzón Castillo, M.J.\n1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila 1 Oinarri Biologikoak eta Egokitzapen Fisikoaren Oinarriak (Modulua) Oinarri biologikoak,osasuna eta lehen sorospenak (Modulua)


Honen arabera iragazita: Enara-Kabi\nParkeak eta lorategiak Medialuna parkea Pamplona Tartea 28 Km.\nParkeak eta lorategiak Taconerako Lorategiak Pamplona Tartea 29 Km.\nParkeak eta lorategiak Argaren Ibai Parkea Pamplona Tartea 31 Km.\nZintzurrak Arbaiungo Arroila Usún Tartea 44 Km.\nIbarrak Zaraitzu Ezcároz Tartea 48 Km.\nBehatokiak Arbaiungo arroilako behatokia Tartea 48 Km.


Kale galdeketa « Margola\nIra26 by iarregi\nGaur zortzi, Oñatin, neska gazte batzuk galdeketa bat egiten ari ziren Parrokixa parean Udalaren izenean. Parean suertatu eta galdetu zidaten ea zer iruditzen zitzaidan Parrokia parean autoentzat Unibertsitate hiribidea ixtea, eta gauza bera egitea Bakardadeko kalean San Anton kalearen pare horretan.\nMugikortasun planean dagoen proposamen bat da eta herritarren iritzia jaso nahi omen zuen Udalaka. Oso ondo iruditzen zait galdeketa bera, are gehiago horren bidez Kale Zaharreko bizilagunen iritzitza ezagutu eta kontuan hartzeko asmoa badute.\nNiri oso ondo iruditzen zitzaidala, horren aldekoa nintzela, herria oinezkoentzat toki eroso bihurtu behar genuelako. Hori bai, ezinbestekoa zela kaletarrek beharra genuenean sartzeko aukera edukitzea, eta erosketak edo beste gauza batzuk deskargatzeko sarrera izan beharko genukeela egunean zehar ordu jakin batzuetan. Erantzun zidan udaltzainen bulegoan egongo zela giltza behar genuenetan. Ez dakit supermerkatutik kargatuta gatozen bakoitzean udaltzainengana joan beharra erosoa eta egokia denik, baina tira.\nMingaina aske beste eskaera batzuk ere luzatu nizkion: esan sinfalta kale bat oinezkoentzat bihurtzeko ez dela derrigorrezkoa inguru dena pibotez betetzea. Nahikoa da Noranzko biak debekatzen dituen seinale bana jartzea eta udaltzainek araua bete araztea. Begira zenbat pibote ikus daitezkeen gure begi bistan gehitu nion. Unibertsitateko ibilbideko espaloi dena harrizko oztopoz beteta dago. Kale guztietako sarrerak pibotez josita. ONCEko kioskoa inguratuta. Ez dakit munduan metro karratuko hainbeste pibote daukan beste herririk ote dagoen. Esan hau ere arduradunei sinfalta.\nIluntzean bi lagunekin afaldu nuen. Galdeketarena komentatu eta bietako batek esan zidan berari ere egin ziotela. Nik hau eta hau erantzun xuat. Neuk be ados nagoela esan dostet, berak, eta gehitu dostet txirrinduen erabilera arautu beharra dagoela istripu larri bat gertau aurretik.\nGaldeketaren emaitzak aztertu eta udalak aurrera egin nahi badu, jakin beza Kale Zaharrean behintzat, bizilagun mordotxo bat izango duela elkarlanean irtenbide onenak lantzeko modu eraikitzailean.\n← Aloñatik Tolosara begira.\nSasoian sasoikoak →


Aurrekoa Azaroa 09 Osteguna Hurrengoa\nAzaroa 09 • 20:00 • Ikasbide Kultur Elkartea (Amara) Kultura +\nIkasbide Kultur Elkarteak azaroan zehar zenbait ekitaldi burutuko ditu bere elkartean (Isabel II, 15, behea), besteak beste:\nAzaroaren 9an, Maria Epeldek Zaporeak Zaporeak egitasmoari buruzko hitzaldi interesgarria eskeiniko digu.\nAzaroa 09 • 19:30 • Literatura\nAzaroaren 8an eta 9an San Telmo Museoan Emakume idazleen mundu bat, XXX. Nazioarteko Literatura Topaketa ospatuko da. Evelyne de la Chenelière-k hitzaldia eskainiko du hilaren 8an eta Lydie Salvayre-k 9an arituko da. Ekitaldi biak arratsaldeko 19:30ean hasiko dira eta sarrera librea izango da aretoa bete arte. Azaroaren 8ko moderatzailea Rosa de Diego izango da eta 9koan berriz, Luisa Etxenike arituko da moderatzaile lanak egiten.\nLydie Salvayre (Frantzia, 1946), idazlea eta antzerkigilea, Goncourt Saria irabazi zuen 2014an Pas pleurer (gaztelaniaz No llorar) eleberriarekin. Aita andaluziarra eta ama katalana zituen eta Toulouse inguruko Auterive herrian pasa zuen haurtzaroa, erbesteratutakoen kolonia batean. Toulousen Letretan eta Medikuntzan lizentziatua, psikiatrian espezializatu zen. 70eko hamarkada amaieran ekin zion idazteari eta hamahiru eleberri idatzi ditu hogei bat hizkuntzetara itzuliak, nabarmentzekoak dira: La Déclaration (1990), La Compagnie des spectres (1997), BW (2009) eta Pas Pleurer (2014), gaztelaniara itzulia No llorar (2015) izenburuarekin.\n“Euskarak 365 egun” ekimena\nAzaroa 09 • 18:00 • Euskara +\n2018an, “11 egun euskaraz” ekimena gauzatu nahi da Euskal Herri osoan. Dinamika honen helburua, Herritar euskaltzaleak aktibatuta hizkuntza-ohiturak aldatzea da. Baina hori nola egingo dugu Donostian? Jardunaldietan ateratako ondorioetatik abiatuta egitasmoari forma ematen jarraitzeko azaroaren 9an jarri dugu hurrengo zita Bagera Elkartean


ERABAKIA, Nafarroako Gobernuak 2021eko maiatzaren 26an hartua, foru intereseko inbertsio deklaratzen duena GKN AYRA Servicio SAk sustatutako inbertsio proiektua, “Jarduera finkatzea eta hazten hastea Zarrakaztelun eta negozio lan ildo berriak zabaltzea” izenekoa. Proiektua Zarrakaztelun (Nafarroa) eginen da.\nGKN AYRA Servicio SAk, 2021eko apirilaren 20an, eskatu zuen foru intereseko deklara zedila Zarrakaztelun (Nafarroa) egin asmo duen inbertsio proiektua, “Jarduera finkatzea eta hazten hastea Zarrakaztelun eta negozio lan ildo berriak zabaltzea” izenekoa.\n1. “Jarduera finkatzea eta hazten hastea Zarrakaztelun eta negozio lan ildo berriak zabaltzea” izeneko proiektua, GKN AYRA Servicio SAk sustaturik, foru intereseko inbertsio deklaratzea, Enpresa edo lanbide jarduerak abian jartzeko xedearekin administrazio bideak errazteko neurriei buruzko abenduaren 9ko 15/2009 Foru Legearen 4. artikuluan ezarritakoaren ondorioetarako. Deklarazio honek inbertsio proiektua bukatu arte izanen ditu ondorioak.\n3. Erabaki hau Nafarroako Aldizkari Ofizialean argitaratzea, orok jakin dezan, eta GKN AYRA Servicio SAri jakinaraztea, behar diren ondorioak izan ditzan.\nIragarkiaren kodea: F2108623


Arreta soziosanitarioa COVID-19 pandemiaren aurrean - Osakidetza edukien webgunea\nArreta soziosanitarioa COVID-19 pandemiaren aurrean\nEuskadin, COVID-19 koronabirus kasuen intzidentzia gero eta handiagoa denez, eta eragindako pertsonen kopurua handitu daitekeelakoan, arreta sozio sanitarioa koordinatzeaz eta hornitzeaz arduratzen diren erakunde eta entitateek funtsezko alderdiak partekatu nahi dituzte gaixotasuna prebenitzeko eta tratatzeko neurriak modu koordinatuan lantzen jarraitzeko.\nAzken helburua da herritarren osasun arreta onena bermatzea, eta, gizarte eta osasun beharrak batera gertatzen badira, koordinazio egokia garatzea gizarte eta osasun-laguntzako eremuetako profesionalen artean.\nEgungo egoeran, kolektibo ahulenak babestea, batez ere adinekoak, eta haien autonomia mugatuta dutenak (desgaitasuna dutenak, gaixotasun mentala dutenak, etab.) dira sistema sozio sanitarioaren lehentasunetako bat.\nHelburu honekin, prebentziorako eta esku hartzeko gomendioak eta jarraibideak egiten dira. Etengabe eguneratzen dira, arreta sozio sanitarioko eremuetara, asistentzia-profesionaletara, arretaren subjektu diren pertsonetara eta zentro sozio sanitarioetako senide eta bisitariengana zuzenduta.\nJarraian, Euskadin arreta soziosanitarioaz arduratzen diren erakunde, entitate eta organismoen gomendio eta neurriei buruzko informazio eguneratua eskaintzen dugu, COVID-19 bidezko kutsatze berriak prebenitzeko eta kutsatutako pertsonei arreta emateko.\nOsasun Saila eta Osakidetza (Eusko Jaurlaritza)\nEtxean bakarturik egoteko neurriak kartela\nKorobabirusa: prebenitzeko gomendioak (bideoa)\nUmeentzako gomendioak (bideoa)\nKoronabirusa: Eskuak behar bezala garbitzeko jarraibideak\nOsasun Sailaren eta Osakidetzaren gomendioak EAE-ko zentro soziosanitarioentzat\nEuskadiko zentro soziosanitarioentzako Osasun Sailaren eta Osakidetzaren gomendioak. Zentro soziosanitarioetan bisitak egiteko gomendio zerrendaren eguneraketa\nEuskal Autonomia Erkidegoko Egoitza-zentroetarako gomendioak, neurriak eta jardun-arauak, COVID-19 KORONABIRUS kasuak agertuz gero (gomendio horiek alda daitezke gaixotasunaren bilakaeraren arabera)\nEuskal Autonomia Erkidegoko Ikastetxeetarako gomendioak, neurriak, eta jardun-arauak, SARS-CoV-2 KORONABIRUS kasuak agertuz gero (gomendioak alda daitezke gaixotasunaren bilakaeraren arabera)\nCOVID-19ren harira hartutako prebentzio neurriak\nGipuzkoako Foru Aldundiak foru-sareko adinekoen egoitzetara eta eguneko zentroetara, bai eta desgaitasuna duten pertsonentzako baliabideetara ere, COVID-19 prebenitzeko eta horren aurrean jarduteko jarraitu beharreko protokoloa\nOsasun Sailaren eta Osakidetzaren udal gomendioak\nUdal titulartasuneko egoitzetako eta eguneko zerbitzuetako artapen-langileentzako gomendioak.\nEtxez etxeko laguntzaileentzako “Osasun Sailaren eta Osakidetzaren gomendioak, Etxez Etxeko Laguntza Zerbitzurako (EELZ). COVID-19”\nEELZn hartu beharreko neurrien laburpena\nOsasun Sailak eta Osakidetzak Udal Esparrurako emandako gomendioak. COVID-19. Adinekoen etxe eta klubetarako azken informazioa\nInformazio horrekin, Euskadiko Koordinazio Sozio sanitariotik erakundeen arteko konpromisoa, konpromiso profesionala eta zibikoa indartu nahi dugu, koronabirusaren epidemiari aurre egiteko\nAzken eguneratzea 2020/03/30


Elgoibarko Jose Gurrutxaga krosak 25 urte betetzen ditu. Noticias de Gipuzkoa\nElgoibarko Jose Gurrutxaga krosak 25 urte betetzen ditu\nHerriko eta Mendaroko ehunka korrikalarik parte hartuko dute igandeko hamahiru lasterketetan\nelgoibar- Elgoibarko erdiguneak herriko Ikastolak kirola bultza-tzeko eta 2016ko urrian hil zen Jose Gurrutxaga korrikalari handia izan zena omentzeko urtero antolatzen duen krosaren XXV. edizioa hartuko du igandean, ohitura denez, Elgoibar eta Mendaroko ehunka umeren eta nahi duten helduen partaidetzarekin.\nAurtengoan “adinaren arabera prestatutako 13 lasterketa egongo dira, Kalegoen plazatik abiatuta”. Lehenengo probak (2010 eta 2011 urteetan jaiotako neska mutilen-tzat) 10.30ean hasiko dira eta azkena (helduentzat) 12.00etan.\nDagoeneko Elgoibar eta Mendaroko 784 lagunek eman dute izena probetan aritzeko baina 12.00etan hasiko den lasterketan parte hartu nahi dutenek “proba hasi baino lehen eman ahalko dute izena igandean bertan plazan”. - J.L.\netiquetas: cross, elgoibar, jose gurrutxaga


Otxandion egingo da aurtengo Euskaraz Bizi Eguna apirilaren 18an • ZUZEU\nIzan, egin eta eraginez, euskararen alde egotetik alde egiterako urratsa egiteko deia egin du eragile euskaltzaleak.\nAurten seigarrenez egingo den Euskaraz Bizi Eguna hartuko du Otxandiok apirilaren 18an. Euskararen alde egotetik euskararen alde egitera leloa eramango du egitasmoak eta herriko eragileekin elkarlanean sortutako egun osorako egitarau zabalaz gain, Luhartz, Gozategi eta Governors taldeen kontzertuak izango dira.\nEuskaraz Bizi Eguna “euskaraz bizitzearen aldeko hautuari behar duen bultzada emateko eguna” izan dadin nahi dute; “norbanako zein komunitate, euskaldunok sasi artetik salto egin eta garenaz harro gaudela, euskaraz bizi nahi dugula erakusteko ekinaldia; herri euskaldunaren eta euskararen alde egotetik harago, horren alde egiteko prest gaudela adierazteko egitasmoa”.\nSei urtez bide egin ostean Hizkuntza Eskubideen Eguna atzean utzi eta Euskaraz Bizi Eguna antolatzeari ekin zioten EHEtik. Aurten seigarrenez antolatu duten egitasmoak, Etxarri-Aranatzen hasi zuen ibilbidea, “umiltasun handiz”. Deialdiarekiko atxikimendu zabalak eta honen inguruan sortzen joan den mugimenduak bultzatuta, Euskaraz Bizi Eguna dimentsio zabalagoa hartzen hasi zen, Gernika-Lumon ospatutakoak frogatu bezala. Ondoren, Donostia bezalako hiriburu batera egin zuen salto ekitaldiak. Nafarroa Garaiko ekialdera gero, Agoitzeraino. Iaz, Gasteizera… eta, aurten, Otxandio izango da “euskaraz bizi nahi duen herriaren erakusleiho”, apirilaren 18an.\nOtxandio, herri euskalduna. Euskararen arnasgune txikia eta euskaldunon babesgune handia. “Euskararen alde egoteaz gain, euskararen alde egiteko prest dagoen herria” da otxandiarrena. Horregatik aukeratu dute, beste gauza askoren artean, aurtengo Euskaraz Bizi Eguna hartzeko.\nEHEren ustez, “euskaraz bizitzea gure esku dago, baldin eta hiztun aktiboak bagara”. “Geldirik bagaude, isil-isilik, akabo. Mugitu nahi duenak, norabait iritsi nahi duenak, dagoen lekutik urrats bat harago joan beharra dauka”. Egotea ez da nahikoa; “egin egin behar dugu”.\nAdierazi dutenez, “hemen mundu guztia dago euskararen alde dago, euskararen kontra frontalki daudenak barne”. Ondorioz, “euskararen alde egotea ez da aski” eragile euskaltzalearen irudiko. Izan ere, “geldirik dagoena ez doa inora, ez da inora iristen”. Bidea oinez egiten da, eta urratsik ematen ez duenak ez du biderik egiten, “mahatsik zapaldu gabe ardorik ez baitago”. “Egiten badugu lor dezakegu. Ez badugu egiten… ez dugu lortuko”. Izan, egin eta eraginez, “euskararen eta euskaldunon alde mugimendua indartzea beharrezko” ikusten dute.\nBide horretan, euskaldun eta euskaltzale guztiei dei egin diete apirilaren 18an Otxandiora hurbildu eta “euskararen alde egotetik euskararen alde egitera” pasatzeko.\neuskaraz bizi, euskaraz bizi eguna, euskarazbizi


http://www.pedijatrija.org/?english-paper-roses english paper roses Eduki guztiak CC-by-sa 4.0 lizentziapean argitaratu dira kontrakoa adierazi ezean.\nhttp://www.jsira.com/buy-an-research.html buy an research Jakina da gaur egun kontsumitzen ditugun produktu asko eta asko konposatu artifizialez josita daudela. Horietako batzuk disruptore endokrinoak dira, hau da animaliengan hormona gisa jokatzen duten konposatu arrotzak. Konposatu horietako bat da A bisfenola eta dagoeneko hasi dira ohiko produktuetatik kentzeko ahaleginetan.\nAireko kutsadura eta heldu gazteen zainetako kalteak\nChemistry Coursework Help 2016/11/14\nhttp://serc.eng.usm.my/?professional-writing-minor-vt professional writing minor vt Airearen kutsadura goraka doa azkeneko hamarkadetan eta dagoeneko osasunerako kaltegarri ere bada. Kutsadura honek zainetako kalteak eragin ditzake eta hainbat gaixotasun sortu. Kutsadura hau hirietan da nabarmenena eta trafikoa du iturri nagusietako bat.\nGeometria fraktala eperraren paparrean\nPaparrek eperraren kalitatea adierazi lezakete\nfollow url CSICeko ikerlariek egindako esperimentu batean ikusi dute nutrizio-egoera onean dauden eperrek beraien parparretan konplexutasun handiagoa dutela nutrizio-egoera eskasa dutenekin alderatuz. Paparraren konplexutasunak beraz, eragin handia eduki lezake hegazti hauen arrakasta sexualean.\nNatur parkearen bihotzean pistak egiteko obren hasierak zalaparta bizia sortu du\nget link 2016/10/31\nhelp in coursework Enirio-Aralar mankomunitateak argi berdea eman bezain pronto sartu dira hondeamakinak natur parkean mendi pistak egitera. Artzainen irisgarritasuna hobetzera datoz zazpi kilometroko bide nagusia eta bertatik bordetarainoko besoak.\nMika urdinen eskuzabaltasuna\nAltruismoa gizaki eta hainbat primateren ezaugarritzat jo izan da gaurdaino, beraien kumeen zainketarako aproposa. Hala ere, ikerketa batean ikusi denez, mika urdinek (Cyanopica cyanus) jana eskaintzen diete beraien espeziekideei beraiek eskatu ez duten arren.\nBasoak dirua aurrezteko\nDuten kostua baino gehiago balio dute\nIkerketa internazional batek basoen biodibertsitatea urteko 166.000 eta 490.000 milioi dolar artean balioetsi du, baso hauek kontserbatzeak balio duena halako bost. Ikerketa honetan 777.126 lursail lagindu dira eta bertan 30 milioi zuhaitz zeuden 8.737 espezietakoak eta 44 herrialdetakoak.\nUranio erradioaktiboa mediterraneoan\nItaliar riviera eta Korsika artean uranio-236 isotopoaren maila altuak aurkitu dira, espero zena halako 2,5. Jatorria oraindik ezjakina izan arren, erregai nuklearren Marcouleko (Frantzia) birprozesamendu instalazioak, enpresa nuklearren ohiko zereginak eta Chernobylgo istripuak dira susmagarri nagusi.\nMigrazioan 4.000 km egiteko gai den tximeleta\nfollow url 2016/10/03\nOrain arte Vanessa cardui tximeleta udazkenean Europatik desagertzen zela eta Afrika iparraldean geratu zitekeela uste zen. Orain, ordea, Afrikako sabana tropikaleraino joaten dela ikusi da, lau mila kilometroko bidaia eginez.\nPadurak itsas mailaren igoerari aurre egiteko\nKantauriar ekialdeko kostako padura sistemek duten sedimentazio tasa handiek paduren errestaurazio azkarra baimentzen dutela ikusi dute EHUko ikerlariek. Errestaurazio honek, gainera, itsas mailaren igoerak sor ditzakeen arazoei aurre egin diezaieke.\nKenia marfil trafikoaren kontra\nKenian sekula egin den marfil suntsiketarik handiena\nhttp://www.wilcopm.com/reading-university-essay-help/ reading university essay help 2016/05/08\nKeniak 105 marfil tonelada erre zituen maiatzean, 6.700 bat indibiduori zegozkienak, legez kanpoko ehiza bidez erauzi zituztelako. Legez kanpoko ehiza honek Afrikako elefante eta errinozeroak suntsipenetik oso gertu utzi ditu.\nMendian gora zuhaitza, hartzak gainean hartuta\nAsiako hartz beltzak Japoniako gereziondoari altueran igotzen laguntzen dio. Hori dela eta, gereziondoa klima-aldaketari ihes egiten ari zaio tenperatura aldaketekiko oso sentikorra baita.\nTximuek eta guk berdin hitz egiten al dugu?\nTximuen "esaldiek" eta gizakienek arau berdinak dituzte\nGeladak (Theropithecus see url gelada) Etiopiako simioak elkarrekin hitz egiteko gai dira. Horretarako, ahotsaren tonua eta bolumenaren aldaketa azkarrak baliatzen dituzte. Aldaketa hauek gizakion hizkuntza askotan patroi berberak jarraitzen omen ditu, hau da, sekuentzia geroz eta luzeagoa izan berau osatzen duten hotsak motzagoak dira.\nPlastikoa ere degradatu daiteke\nJaponiako ikertzaile batzuk plastikoa degradatzen duen bakterioa aurkitu dute.\ngo to site 2016/04/07\nOrain arte ia degradaezintzat genuen material bat degradatzen duen bakterio bat identifikatu berri dute. Naturan plastikoak eragiten dituen kalteak konpontzeko garrantzitsua izan litekeen Ideonella sakaiensis\nbakterioa identifikatu dute.\nAfizioz zientziari ekarpenak egiteko aukera ematen du 'Ornitho.eus' plataformak.\nenter site 2016/03/17\nAuzolanean EAEko animalien 64.000 aipamen bildu dira. Erabiltzaileek hegazti, ugaztun, narrasti eta anfibioak ikusi ondoren Ornitho.eus web orrira igotzen dituzte beraien aipamenak. Modu honetan, zientzialariek ikerketarako informazio baliotsua eskaintzen zaie.\nBenetako lurrazpiko urak\nMantuan, lur sakonean, ura aurkitu da diamante bati esker\nDiamante mineral batean ura aurkitzeak, mantuan ur dezente egon daitekeela pentsarazi die geologoei. Horren inguruan ikertzen dabil Pearson ikerlariaren taldea.\nhttp://www.yuceajans.com/creative-writing-ucla/ creative writing ucla Mugikorra: 667498730


Etxebarri Bus - Wikipedia, entziklopedia askea.\nEtxebarriko Herritarrentzako Arreta Zerbitzua. Sabino Arana 1A 1. (Etxebarri)\nLeintz Garraioak S.L.\n10' 15' 30'\nEtxebarri Bus Etxebarri udalerri barneko autobus zerbitzu publikoaren marka komertziala da, Etxebarriko Udalaren menpe eta Leintz garraioak enpresak ustiatuta. Herrian Bilboko metroaren Etxebarriko geltokia ireki ondoren ezarri zen autobus zerbitzua, metrotik urruti dauden auzoak metroarekin lotzeko. Gaur egun, zerbitzuak bi linea ditu, eta urtero milioi erdi lagun baino gehiago garraiatu ditu. Zerbitzua 2005eko ekainean jarri zen martxan eta urteko 380.000 euroko kostua dakar.\nEtxebarri Bus sarea bi lineaz osatuta dago: 1. eta 2. lineak.\n1. lineak metro geltokia, Euskotreneko geltokia eta hiriaren erdialdea lotzen ditu, ibilbide zirkular baten bitartez.\n2. lineak metro geltokia Legizamon auzoarekin lotzen du, eta ibilbide normalaz gain, ibilbide motza ere badauka. Ibilbide motza ez da Lezama Legizamon industrialdean sartzen, baizik eta zuzenean doa Bokete izeneko geltoki-burura. Mapan, more ilunez koloreztatutako geralekuak ibilbide motzak egiten ditu. Linea hau lantegiak eta industrialdeak lotzeko zerbitzua ematen duenez, ez du zerbitzurik ematen asteburuetan.\n2014ko tarifak hurrengoak dira:\nBidaia bakarra: 0,55€\nCreditrans titulua Barik euskarrian: 0,44€\nCreditrans sistemako bi garraio bata bestearen ondoren erabiltzekotan, 0,35€\nGizatrans titulua Barik euskarrian: 0,33€\nGazte bonoa, hilabete batean bidaia mugagabeak egiteko, Etxebarriko udalerrian erroldatutako 5 eta 25 urteen arteko gazteentzat: 11€/hileko\nEtxebarriko metro geltokia\nEtxebarriko tren geltokia\n↑ Bizkaiko Garraio Partzuergoa. «Bizkaiko garraio publikoaren mugikortasunaren datuak» (Noiz kontsultatua: 2014-08-20).\n↑ Etxebarriko Udala. «28. ORDENANTZA - ETXEBARRIBUS BIDAIARIENTZAKO HIRI-GARRAIO ZERBITZUA EMATEAGATIK TASAK» (PDF) (Noiz kontsultatua: 2013-02-02).\nOrriaren azken aldaketa: 9 martxoa 2021, 02:27.


Irekia Eusko Jaurlaritza - Gobierno Vasco :: ELA sindikatuak Euskadiko haurren txerto-egutegiari buruz gaur salatutakoei erantzuteko, hau adierazi nahi dute Osasun Sailak eta Osakidetzak:\nELA sindikatuak Euskadiko haurren txerto…\nhaurrentzako txertaketa egutegia\n1.- Berriro ere, ELA sindikatuak agerian utzi du helburu bakarra duela; hain zuzen, Euskadiko zerbitzu publikoen eta haietan lanean aritzen diren profesionalen izen ona galarazten saiatzea, bai eta Osakidetzarekin lan-alorreko tirabira luzatzea eta, horretarako, aukera guztiak baliatzen ditu, astero-astero. Zentzu horretan, deigarria da ELA sindikatuak haurren txerto-egutegiaren plangintza eza kritikatu izana; izan ere, Euskadiko Txertaketen Batzorde Aholkulariaren gomendioei jarraiki garatu da egutegia eta aditu-talde batek osatzen du batzordea.\n2- Dagoeneko abiarazi dira iragan urtarrilaren 12an Osasuneko sailburuak, Osasun Publikoaren zuzendariak eta Euskadiko Txertaketen Batzorde Aholkulariak, txerto-egutegia eguneratzeko eta hobetzeko, iragarritako neurri berri guztiak. Hala, iragarritakoaren arabera:\n- haurdunaldiaren 27. eta 36. asteen artean dauden emakumeei kukutxeztularen aurkako txertoa jartzen eta gomendatzen hasi gara.\n- aldaketak sartu dira meningokoko C-aren aurkako txerto konjugatuaren eta giza papilomaren birusaren aurkako txertaketa-ereduetan. Meningokoko C-ari dagokionez, txertoa hiru dositan jartzen da orain (4 hilabeteetara eta 12 hilabeteetara, eta beste dosi bat hamabi urterekin); giza papilomaren kasuan, berriz, datorren ikasturtetik aurrera, txertaketaren eredua aldatuko da eta bi dosi jarriko dira 12 urterekin (sei hilabeteko epea tartean), eraginkortasun handiagoa lortzeko.\n- Era berean, lanean jarraitzen dugu heldu osasuntsuarentzako txerto-egutegi berri bat egiten (haurtzarotik haratago ere txertoz babestuta egoteko). Iragarri zen moduan, neumokokoaren txertoa ere sartuko da Euskadiko egutegian, irailaren 1a baino lehen; izan ere, dagoeneko amaitu da txerto hori erosteko prozesua.\n3- Azkenik, adierazi nahi dugu arreta deitzen duela, halaber, ELA sindikatuak Haurren Hortzak Zaintzeko Euskadiko Programari (PADI) eta, beraz, Europa-mailan PADI-programa erreferentziazko bihurtu duten profesional guztiei, egindako kritikak, noiz eta estatu-mailan aitzindari izan den prebentzio-programa horrek 25 urte bete berri dituenean.\nVitoria-Gasteizen, 2015eko ekainaren 16an\nELA sindikatuak Euskadiko haurren txerto-egutegiari buruz gaur salatutakoei erantzuteko, hau adierazi nahi dute ... http://t.co/drd7SnHP69\nAnte las denuncias realizadas en el día de hoy por el sindicato ELA respecto al calendario vacunal infantil en E... http://t.co/QpygERXqRs\nOsasun Sailak profesionalei zuzendutako txertoei buruzko eskuliburu berria argitaratu du, euskadin segurtasuna areagotzeko helburuarekin\nOsasun Sailak kukutxeztularen aurkako txertoa Euskadiko haur guztiei jarraitzeari ekingo dio berriz ere, eta atzeraeraginezko izaerarekin\nELA sindikatuak B meningitisaren txertoari buruz emandako berriek segurtasun-gabezia eta kezka sor dezaketela ikusirik –batez ere, adin txikiko haurren gurasoengan–, Osasun Sailak eta Osakidetzak honako hau argitu nahi dute:\nOsakidetzak haurdun dauden emakumeei Kukurruku Eztularen aurkako txertoa jartzeari ekin dio gaur\n2013ko urtarriletik aurrera indarrean jarriko den Euskadiko Haurrentzako Txertaketa Egutegiaren berrikuntzak aurkeztea


Itsaspeko energia altxorra | Lurralde\nItsaspeko energia altxorra\nJuanma Gallego 2013/06/15 2014/09/30 Geografia, Lurra, Natura, Zientzia No Comments\nIrudia: Juanma Gallego\nEtorkizunerako promesa omen dira. Hidrokarburo arrunten erreserbak beherantz doazen heinean, energia forma berrien bila ari dira mundu osoko enpresak. Horietako energia iturri bat metano hidratoak dira. Itsas hondoan barreiaturik dauden metano izoztuak dira horiek eta planeta osoan zehar aurki daitezke.\nErrekurtso horiek itsaspetik ateratzeko teknologia, hala ere, apenas garatu gabe dago. Baina orain dela gutxi japoniarrek esan dute beraiek prest daudela metano hidrato horiek ateratzeko. Oraindik ere ikusteko dago asmo hori teknologikoki nola bideratzen duten eta, agian garrantzitsuena dena, sortu daitezkeen ingurumen arazoak nola ekiditen dituzten.\nMetanoa hidrokarburorik sinpleena da (CH4) eta gas naturalaren osagai nagusia da. Oso kontzentratuta daude itsaspeko metano hidrato hauek: bataz bestean metro kubiko bakoitzeko 164 metro kubiko metano gasa dago.\nInguruan dituzten tenperatura eta presio baldintzak mantenduz gero, errekurtso hauek ez dute apartako arazorik sortu behar. Baina baldintza horietan aldaketak izaten badira, arazoak sortu litezke. Itsasoetako urak gehiegi berotzen badira, seguruenik milioika urtetan pilatutako metano oso denbora gutxian askatuko lirateke. Horrek klima aldaketa asko azkartuko luke, eta hondamena garantizatuta legoke. Berotegi efektuari dagokionez, metanoa karbono dioxidoa baino 24 aldiz indartsuagoa da.\nAdibidez, Permikoan -orain dela 250 miloi urte inguru-, espezieen %90a ingururen iraungipena eragin zuen fenomenoaren atzean metano hidratoak egon zirela uste dute zientzialari askok. Horrelako gertaera berriro sorraraziko lukeen metano hidratoen askatze masiboa ez gertatzea da guretzako itxaropen bakarra, baina zalantzarik gabe gozoki galanta dira energia egarriz bizi den gizateriarentzat.\nenergia, itsasoa, lurra, metano hidratoak\n← Ondarearen ajeak\nZesarren porlan ekologikoa →


2016ko Euskal Asteko erromerietan Patxi eta Konpania taldearen zuzeneko musikarekin dantzatu zuten dantzariek\nBukatu berri den Necocheako 2016ko Euskal Asteak irudi ugari utzi dizkigu; guztietan Atlantikoaren bi aldeetako euskal jendea ageri da senide, Euzko Etxea elkarte anfitrioiak prestatutako ekintzetan parte hartzen. Urtebete gehiago, euskal herritarren eta euskal diasporako partaide eta ordezkarien bilgune bihurtu da Euskal Astea, bileretan, ikuskizunetan, otorduetan eta erromerietan. Segidako artikulu honetan, argazki galeria osatzen jarraitzen dugu.\nNecochea, Argentina. Iragarritako egitarauari jarraituz, ostiralean hasi ziren Euzko Etxean 2016ko Euskal Aste Nazionaleko ekintza nagusiak. Herrialde osoko euskal etxeetako ordezkaritzak ostiral goizean hasi ziren iristen eta egunean zehar parte hartzaile ia guztiak Necochean zeuden deia.\nProposamen politak plazaratu zituen egitarauak ostiralerako... jolasak parkean, hitzaldiak, Kalakan taldearen kontzertua eta erromeria. Kontzertua, espero zen legez, oso arrakastatsua izan zen. Txalo ugari jaso zituzten artistek, Kalakan taldeko musikariek eta baita Iparraldeko hirukotearen aurretik kantatu zuten Necochea bertako Osasuna Otxotekoek ere.\nNecocheako Osasuna Otxoteak kantatutakoen hautua, tartean "Guk euskaraz zuk zergatik ez".\nKalakanen Paris antzokiko kontzertuko momentu hautu batzuk, jendearen txalo zaparradapean (bideoak EuskalKultura.com)\nLarunbat goizean bilera instituzionalak egin ziren: FEVArena, euskal etxeetako liburazainena, mus erreferenteena eta dantza zuzendariena. Bilerez gain, Memoria Bizia proiektuan lan egiten ari direnentzako tailer bat ere egin zen. FEVAren bilkuraren ostean, Eusko Jaurlaritzako manatariak bildu ziren euskal etxeetako ordezkariekin eta goizeko ekintzekin bukatzeko ‘Ruta del Inmigrante Vasco (Euskal Etorkinaren Ibilbidea)’ izeneko proiektua aurkeztu zuten Argentinako Gobernuko Aniztasun eta Multikulturalismo Zuzendaritza Nazionaleko kideek.\n2016ko Euskal Astea (III)\nJolasak eta kirolak\nEuskal musika Paris Antzokian\nKalakan, euskara bultzatuz\nMusika tresna tipikoak\nMemoria Bizia proiektua\nEusko Jaurlaritzaren agintarien bisita\nRuta del Inmigrante Vasco (Etorkinaren Bidea)


Kultura herrikuntza - etzi.pm\nbitakora — 2015-09-15\nKortxoenea beste behin herri dinamika autogestionatuak erasotuak. Kultura sorleku itzela, auzo harreman bikaina eta ezagutza kolektiboaren gunea. Hiru dimentsio eta bakoitzak ikusten dizkionak bizi dira Kortxoenean; aniztasunasunaren federazioa, hobe esanda konfederazioa baita hau.\nErasoaren ostean, erresistentziara pasa behar izan duen gunea, sostengu gero eta handiagoa lortzen ari da. Udalak, jada egin duenagatik kezkatu beharko luke, dinamika sortzaile izugarria zuen gunea erresistentzia klabeetara igarotzera behartu du eta horrek Kulturaren hiriburuan barkaezina behar luke izan.\nGutxi iraungo du horrek Kortxoenean, aspaldi ikasi zuten bizitzea, sortzea dela. Berriro itzuliko dira kolore biziak, manifestazio eta kontzentrazioetan erresistentzian, bai baina hortxe zeuden, ez dira inoiz joan.\n“Kultura sortzailea, herrigintza parte hartzailea eta ezagutza kolektiborako faktoria”, horixe da gune hau. Batzuek ulertzeko, hitz politekin, honela ere adieraz zitekeen: “Kultura berrikuntza, berrikuntza soziala, ezagutzaren gizarterako dispositiboa”.\nHori bai, alternatibarik balego, Kortxoenearen izaera guztia, dituen hanka guztiekin eta berriak autonomian eraikitzeko aukera ematen duen bat izan beharko luke. Gertatutako happening bat bezala ulertu beraz eta urek beren bidea har dezatela berriro.\nIrudia: Lander Arbelaitz https://twitter.com/larbelaitz/status/641715114819866624


Espainiako erlezaintza Txinako eztiaren aurkako bahitura altxatzearen aurka dago | Consumer\nEspainiako erlezaintza Txinako eztiaren aurkako bahitura altxatzearen aurka dago\nHil honen amaieran, Europako Batzordeak debekua berrikusteko asmoa du, eta badirudi COAGek herrialde horretatik datorren eztia bahituko duela. Antolatzaileek uko egiten diote altxamendu horri, uste baitute ez direla berme egokiak ematen elikagaien kalitate eta segurtasunaren arloan. Antolatzaileek exijitzen dute kanpoko nekazaritza eta abeltzaintzako produktuen inportazioek Europako ekoizpenen baldintza berberak betetzea. Gainera, ziurtatu du beharrezkoa dela mugako ikuskapen-postuetan kontrol-kopuru handia izatea, bai maiztasunari dagokionez, bai kontrol-kopuruari dagokionez, hirugarren herrialdeetatik datozen ezti-partidek Europar Batasunean eskatzen diren osasun-baldintzak betetzen dituztela bermatzeko.\nCOAGen aburuz, Txinatik, Vietnamdik edo Turkiatik datorren eztia (osasun-arazo berak ere hauteman dira) sartzeak lehia desleiala eragiten die kalitateko ekoizpen nazionalei, eta arriskuan jartzen du erlezaintzako milaka familia-ustiapenen errentagarritasuna. Gainera, COAGek gero eta produktu gehiago eransten ditu eztiaren ordezko gisa (glukosa, arto-xarabea), kontsumitzailea nahastu nahi duten supermerkatuetako linealetan. Horretarako, ikonografia eta izena eztiaren oso antzekoa edo antzekoa da. Hori dela eta, erlezain espainiarrak Osasun Ministerioaren aurrean biltzen dira gaur, kalitate txarreko eztia sartzeari uko egiten diotela erakusteko eta kontsumitzaileari iruzur egiten zaiola salatzeko, eztia dirudien modu engainagarrian etiketatzen diren ordezko produktuak baitaude.\nerlezainak KOAG miel-eu txinera


Lapuebla de Labarcak Uztaberri Eguna ospatuko du larunbatean - Arabako errioxa - Alea.eus\nNaiara Lpz de Uralde 2017-02-09 10:16\nLarunbatean, otsailaren 11n, Uztaberri Egunaren hamahirugarren jaia ospatuko dute Lapuebla de Labarcan. "Bertaratutako guztiek zonalde honetan ekoiztutako ardo berria dastatzea nahi dugu, eta horretarako, hemengo 20 upategik beren ateak zabalduko dituzte", adierazi du Estela Martinezek, Cordoba Martinez upategiko jabeak.\nJaia goizeko hamaiketan hasiko da herriko txokoen irekierarekin. "Bisitariek kaleetan zehar erroskilla gozoak, Eusko Labeleko olioa, xaboi naturala, mahats-muztioaz egindako postrea edota bestelako produktuak probatzeko aukera izango dute", azaldu du Martinezek. Aldi berean, Plano enparantzan, ardo botilen irekitzearen bederatzigarren lehiaketa izango dute. Gero eta harrera hobeagoa duen txapelketa honen bidez, kortxoak ateratzerakoan partaideek duten trebetasuna eta azkartasuna neurtuko dute. "Festara gerturatzen direnen artean zortzi partaidetako bi txanda desberdin jolasten dira, bata gizonezkoena, eta bestea emakumezkoena", azaldu du Martinezek, "eta jarritako botila guztiak irekitzen lehenak irabazten du".\nDastatzeak eta bisitaldiak\n12:00etan ardo-dastatzea izango da Abra Arabako Errioxako Upategien Elkartearen eskutik, eta bukatutakoan upategien bisitaldiak hasiko dira. "Jendea upategietara joan aurretik plazan egongo den informazio gunetik pasatu beharko da, sei euroren truke kopa eta sarrera hartzeko".\nEguerdian herri bazkaria izango dute, eta ondoren, jaiak luze iraungo du diskoteka mugikor baten laguntzaz. "Aurten egun berean inauteriak egiten ez direnez, jende gehiago gerturatzea espero dugu. Hala ere, elurrik ez egiteak ere asko lagunduko luke!".\nKultura Arabako Errioxa Lapuebla de Labarca


Hemen zaude: Hasiera / Úriz Pi ahizpak.\nJosefa eta Elisa, balio demokratiko unibertsalei eskainitako bizitza.\nJosefa eta Elisa Úriz Pi ahizpak XX. mendean nazioartean proiekzio handiena izan zuten emakume nafarrak izan ziren. Josefa 1883an jaio zen eta Elisa 1893an. Gizarte-konpromisoaren eta balio demokratiko unibertsalen aldeko borrokaren benetako adibideak dira.\nBadostainen dute jatorria, Iruñetik oso gertu dagoen Eguesibarreko herri txiki batean. Bizitza osoa emakumearen eta haurtzaroaren eskubideen defentsari eskaini zioten eta 1954an Nazio Batuen Erakundeak ofizialki aldarrikatutako Haurren Nazioarteko Eguna ezartzea Elisaren ekimena izan zen. Gaur egun munduko herrialde guztietan ospatzen da Haurren Naziorateko Eguna.\nJosefak, bere aldetik, duela ehun urte lan handia egin zuen Europako aurrerapen pedagogiko modernoak Espainiako hezkuntza-sistema zaharkituan sar zitezen horregatik jazarri zuten Gerra Zibilaren aurretik eta ondoren.\nBaina, batez ere, bi emakume horiek, indar handiko beren bizi ibilbidean, ezohiko ausardia eta sendotasuna erakutsi zuten, II. Errepublikan erantzukizun handiko karguak beren gain hartuz eta 1936ko gerran izandako borroken ondorioz desplazatutako milaka familiari eskaini beharreko laguntza antolatuz.\nEnergia berarekin lagundu zieten Frantzia hegoaldean sakabanatutako kontzentrazio-esparruetan pilatutako errefuxiatu errepublikarrei, eta ez zuten zalantzarik izan Parisko eskualdean nazien okupazioaren aurkako lehen erresistentzia-taldeak osatzeko garaian. Gainera, diktadura frankista amaitzeko espainiar guztien Batasun Nazionala bultzatu zuten.\nEmakumeen Nazioarteko Federazio Demokratikoa bultzatu zuten, emakumearen eskubideen defentsaren alde munduan inoiz egon den erakunderik handiena. Beren militantzia komunista zela eta, 1951n Bolero-Paprika Operazioaren biktimak izan ziren, Frantziatik kanporatuak izan ziren Gerra Hotzaren garaian. Orduan, bigarren erbestealdi luzea hasi zuten Alemaniako Errepublika Demokratikoan, eta bertan hil ziren – Josefa 1958an eta Elisa 1979an –, ez zuten jaioterrira itzultzeko aukerarik izan.\nNavarro Villoslada BHIko ikasleen bisita\nJaitsi erakusketaren triptikoa pdf formatoan.


Penis captivus — Eibar.ORG | Eibarko peoria\nHemen zaude: Hasiera / Blogak / Markos Zapiain / Penis captivus\nMarkos Zapiain 2010/07/24 20:25\nAberatsak, ospetsuak, buruzagiak eta boteretsuak kexu dira, zurrumurrua batik bat beren aurka erabiltzen omen delako. Ez da egia. Esamesa sarritan desberdinaren aurka erabiltzen da, etorkinaren, baztertuaren eta bakartiaren aurka.\nAdibidez, bada zurrumurru ezagun bat, koadriletan ez baizik beren kasa zebiltzan emakume bakartien aurka asmatua, entzuna nola gurasoen auzoan, Irunen, hala hemen Bermeoko Talan.\nIrunen, andrea, bere zakurrarekin amodioa egiten ari zela, zakila barruan trabatu eta ezin aterarik gelditu omen zen. Esku-ohe bakar batean eraman zituzten etxetik ospitalera, zakurra gainean, desengantxatzera.\nBermeon berriz zakurraren ordez Coca-Cola botilarekin gertatu ei zen. Alu barruan hutsunea sortu eta ezin botilatxoa atera. Gero tabernetako adituek zioten horrelakoetarako Marie Brizarden botila egokiagoa dela, botila-lepoaren forma bereziak berez eramaten baitu G puntura.\nBehar bezalako jende txintxoak gizarte kontrola areagotzeko asmaturiko zurrumurruak dira horiek. Francoise Rumeux-k “lintxamenduzko zurrumurru” deitzen die.\nBeste aldaki bat, “penis captivus” deritzona: bikote bat leku egoki baten bila dabil, auto dotorea mendi aldera daramate, larrutan hasten dira, gizona gainean. Bat-batean oinaze gogorra sentitu du bizkarraldean eta ezin mugiturik gelditu da, andrearen barruan eta gainean. Andreak azkenik oinarekin klaxona zapaltzea lortu eta ertzainak erakarri ditu. Etorri dira, baina hain da zoritxarrekoa bikotearen jarrera, bikotea bereizteko eta autotik ateratzeko modu bakarra autoa bera ebakitzea baita.\nGizona anbulantziaz ospitalera daramate eta andrea kontsolatzen ahalegindu dira: “Lasai, berehala sendatuko da, bizpahiru eguneko kontua besterik ez.” Eta andrearen erantzuna: “Bost axola niri ospitalea. Nire kezka bakarra da nola azalduko ote diodan senarrari bere autoari gertatu zaiona!”\nReuters berri-agentziak eta Sunday Mirror egunkariak, besteak beste, egia bailitzan zabaldu zuten hiri-kondaira hori.\nAdarren aurkako gurutzadaren adierazpenen tankera du hiri-kondaira horrek: adulterioa zigortzen du, baina gainera gure jendarteetan autoak duen gehiegizko garrantzia salatzen du, aditzera ematen baitu jendeari autoa apurtzea gogorragoa eta tragikoagoa zaiola ezkontza apurtzea baino. Gizon gehiegirentzat autoa, itxuraz, garrantzitsuagoa baita emaztea baino, autoa dute benetako emazte, eta hezur-haragizkoa berriz osagarri xume.\nZer ote zuen Josu Jon Imazek gogoan Espainia kautibatu beharra dagoela baieztatu zuelarik? Francok, gerra zibila irabaztean, “desarmado y cautivo el ejército rojo” aldarrikatu zuen. Ez zuen ba Imazek zeharka adierazi nahiko euskal aluak zakil espainola desarmatu eta estu harrapatu beharko lukeela.


China Quartz Tube fabrikatzailea eta hornitzailea | Dinglong\nGure kuartzozko hodiak purutasun handia du, korrosioaren aurkako erresistentzia eta egonkortasun termiko eta propietate mekaniko handiak. Kuartzozko hodien mota eta dimentsio desberdinak eskaintzen ditugu eta gure adituek zurekin lan egingo dute zure aplikazioa optimizatzeko.\nAplikazioak: Argiztapena, Zuntz Optikoa, Erdieroalea, Eguzkia\nArgiztapen aplikazioetarako kuartzozko hodien produktu sorta zabala dugu eta zure eskaera guztiz asebete dezakegu. Gure produktuak argiztapen tradizionalean, automobilen argiztapenean, argiztapen berezietan, germizida eta berokuntzan aplika daitezke.\nZuntz Optikoak argia zuntzaren bi muturren artean igortzeko eta erabilera zabala aurkitzeko zuntz optikoko komunztapenetan erabiltzen dira. Harro gaude garapen honen parte izateaz eta erronka ugariei aurre egiteko produktu eta ideia berriak eskaintzeko konpromisoa hartu dugu. Gure produktuen sortak puritate handiko kuartzozko zilindrozko hodia, heldulekuaren hagaxka, luzapen hodia, zuntz optikorako estaldura hodia ditu.\nKuartzezko beirak funtsezko papera du erdieroaleen aplikazioetan. Erdieroaleak diren kuartzozko hodiek purutasun handia dute, hidroxilo txikia eta tenperatura altuko erresistentzia dute. Kuartzo erdi-eroaleak dituzten hainbat hodi eskaintzen ditugu.\nEguzki mailako kuartzozko tutuak purutasun handia eta hidroxilo baxua ditu. Eguzki-zelulen fabrikazioan difusioaren eta PE prozesuaren kuartzozko osagaien oinarrizko material gisa erabiltzen da maiz.\nAurreko: Kuartzo hautsa\nHurrengoa: Kuartzozko arragoa\nKuartzozko Hodi fusionatua\nTenperatura altuko kuartzozko hodia\nKuartzoko Labeko Hodia\nKuartzozko hodien hornitzaileak


Egilea: dsegurola otsaila 18, 2018\nRita Levi-Moltacini (Turin, 1909- Erroma, 2012), neurologoa eta Italiako senataria izan zen, judutarra zen, eta medikuntza ikasi zuen Turingo unibertsitatean, ondoren, 1936 medikuntzan lizentziatu egin zen.\nZientzia ikerketan aritu zen, Giuseppe Levi neurobiologilari ospetsuaren zuzendaritzpean. Faxismoaren erasoa jasan zuen eta Bigarren Mundu Gerra amaitu berritan, bere jatorri juduagatik, Ameriketako Estatu Batuetara ihes egin zuen, Renato Dulbeccorekin batera. Bertan, Victor Hamburger laborategian egin zuen lana.\n1961ean Italiara itzuli zen eta Erroman Biologia Zelularreko Laborategia eratu zuen, zein 1979 arte zuzendu baitzuen. 1961 eta 1969 urteen artean Centre de Recerca Neurobiològica zuzendu zuen.\n1986an, Stanley Cohenekin batera, Medikuntza eta Fisiologiako Nobel Saria irabazi zuen, nerbio-hazkundearen faktorea aurkitzeagatik, hain zuzen ere.


Captcha laguntza - Astra Gernika\nPublikoki aldaketak egiteko aukerak dituzten webguneetan, wiki honetan bezalaxe, spam testuak gehitzen dira sarritan tresna automatikoak erabiliz. Lotura horiek ezabatu egin daitezkeen arren, traba dira.\nBatzuetan, eta bereziki webgune berri bateko loturak gehitzen dituzunean, hitz batzuk dituen irudi bat agertuko zaizu, eta bertan ageri den testua idazteko eskatuko zaizu. Lan hori automatizatzeko zaila da, eta pertsonei ezer kostatzen ez zaigunez, spam testuak saihesteko lagungarria da.\nZoritxarrez, ikusmen mugatua edo testu bidezko nabigatzaileak erabiltzen dituzten erabiltzeek arazoak izan ditzakete. Horrelako zerbait gertatzen bazaizu, mesedez, jarri administratzaileekin harremanetan.\nZure nabigatzaileko 'atzera' lotura erabili aldaketen orrialdera itzultzeko.\nBeharrezkoa da nabigatzailean cookieak gaituta izatea honek funtzionatzeko.\nIP honen eztabaida


Gurasoentzat: Urguilua, harrotasuna eta harrokeria – Irunero\nPosted on 2015(e)ko martxoak 2 2015(e)ko martxoak 2 by Irunero\nAurreko ataletan lotsaz eta kulpaz aritu ginen, eta emozio desatseginak izan arren haien balio inteligentea eta egokitzapen-funtzioa ikusi genuen. Bi emozio desatsegin horiek ezin dira ulertu URGUILUarekin bat egin gabe, hirurak emozio soziomolarak direlako eta hiruren funtzioa arau edo lege sozialak betetzea bideratzea delako.\nURGUILUA: Arauak betetzen dituen zerbait egin duzula eta norbaitek horretan ikusten zaitula sentitzen duzunean sortzen da. Gozamenarekin lotutako sentsazioa da, eta arauak errespetatzen jarraitzera motibatzen zaitu. Barne motibazioa sortzeaz gain, autoestimuan eragin positiboa du.\nHaur denek ematen dute motiboa alor batean edo bestean beren lana goraipatzeko, egindakoaz harro sentitzeko. Ideia hau gogoan edukitzea oso garrantzitsua da, batez ere gaur egungo gizartean. Helduok haurrei beti gogoratzen diegu zer egiten duten gaizki; baina ongi egiten dutena adieraztea oso inportantea da, haurrek ongi egindakoa berriro egiteko motibazioa izan dezaten. Arrakasta profesional eta pertsonalerako, harro sentitzea giltzarri da; eskola porrota saihesteko, oinarrizkoa.\nHaurren lana goraipatu behar da, bereziki gehien nabarmentzen ez diren haurrengan. Badira zenbait haur, helduen atentzioa erakartzeko, gauzak gaizki egiten dituztenak. Haur horien kasuan, gauzak ongi egiten dituztenean goraipatzea guztiz beharrezkoa da. Desegoki egiten dutenean muga eta erreferentzia argiak ipini, baina adi egon ea zer egiten duten, egoki egindakoa baloratu eta goraipatzeko. Horrela haurrak beren buruarekin harro sentituko dira, jarrera egokiak izateko motibatuko direlarik.\nEmozio hau ere inteligenteki erabiltzea badago; ez da gauza bera harrokeria eta harrotasuna. Harrotasuna ona da. Harrotasuna kanporatzen dugunean ingurunera moldatzen gara eta onartuak gara. Baina harrokeriaz ari garenean ez dugu umiltasunez joka-tzen eta inguruneak ez gaitu onartzen. Adibidea:\n– Gaur bi gol sartu ditut, niri esker irabazi dugu gaurko partidua – dio Mikelek harrokeriaz jende guztiaren aurrean-.\n– Aita, gaur gizarte arloan ongi bat atera dut. – dio Amaiak harrotasunez aurreko nota hobetu duela adieraziz, aitaren harrotasun begirada jasoaz.\nUrguilua adieraztea ongi dago, baina garrantzi-tsuena gure buruaz harro sentitzea da, balio dugulako sentimenduarekin heztea. Heldu zein haur, denok helduen edo gurasoen onespena bilatzen dugu. Zein zoriontsu sentitzen garen gure gurasoak gutaz harro daudenean, zein ongi egin dugun edo zein onak garen adierazten digutenean. Autoestimua haurtzaroan izan dugun onarpen- eta balorazio-begiradaren ondorioa da hein handi batean. Lotsa edo kulpa emozioak bideratu ondoren ondoan izan dugun harrotasun begiradak ere eraiki digu gure buruarekin harro egotearen sentsazioa.\n-Egindako kaltea erreparatzean heldu batek gure esfortzua baloratzea oinarrizkoa da geure buruarekin ongi sentitzeko, arduratsu izateko.\nbLotsa handia bizi eta dugun zailtasuna gainditzeko pausoak eman ditugunean gure ondoan erreferentzia-pertsona bat izateak segurtasun handia ematen digu, geure buruaz harro sentituz.\nBeraz, has gaitezen gu ere ematen eta praktikatzen, “zein ongi egin duzun” esaten, ondokoaz zein harro gauden adierazten. Baina kasu!! Kontuz edozein gauza baloratzearekin eta balorazioa errutina bilakatzearekin! Baloratzean sentitu behar dugu balorazioa, eta transmititu begirada goxo, laztan ezti edo besarkada batez. Haurrari lorpenaren erreferentzia ahoz esatea ere egokia da:\n-Ederra izan da Mikeli min eman ondoren egin duzun marrazki landu ederra luzatzen ikustea.\nbZein harro sentitu naizen lotsa gainditu eta jendearen aurrean abesten ikusi zaitudanean.\nHaur edo gazteek ez dute beti lorpenak edo ongi egiten dutena baloratzeko beharrik; bere burua hobetzen dutenean eta esfortzua ikusten dugunean baloratzea da behar beharrezkoa. Bestalde, saia gaitezen haurrak diren bezala onartzen (akatsetan geratu gabe) eta egunerokotasunean harrotasun eta maitasun begiradez hezten. Zoriontsu sentituko gara, eta haurrak beren buruarekin, gustura.\nPosted in InformazioaTagged urguilua


"Hainbeste parekotasuna, arraunarentzat oso onuragarria da"\nMikel Orbañanos, Hondarribia Orsako entrenatzailea, bere taldeko errendimenduarekin oso pozik dago eta banderak borrokatzen egotea espero du\nHondarribia Orsak iaz denboraldi oso ona burutu zuen, bi bandera eta laugarren postuarekin San Miguel Ligan. Eta aurten, 'Ama Guadalupekoa'ren nahia dinamika horri jarraitasuna ematea izango da. "Neguan zehar oso emaitza positiboak lortu ditugu, baina honek ez du gauza handirik esaten", Mikel Orbañanosek, Hondarribia Orsako entrenatzailea, dio. "Hainbeste parekotasuna, arraunarentzat oso onuragarria da eta hauxe da San Miguel Ligako politena: edozein klubak garaipena lortu dezakela", explikatzen du. Helburu bat finkatzerakoan, "banderen borrokan sartzea eta ohorezko txandan egotea gustatuko litzaiguke".\n'Ama Guadalupekoa'ren prestatzaileari, berriz San Miguel Ligari Bartzelonan hasiera ematea, oso berri positiboa iruditzen zaio. "Arrauna kanpora ateratzea eta itxura on bat ematea oso positiboa da. Iazko esperientzia oso ona izan zen eta pozik geratu ginen", Orbañanosek dio. Hala ere, hondarribiarrak denboraldi hasieran ez zekien bere etorkizuna nondik pasatzen zen. "Nik banekien hemen baino gustorago ez nintzela beste edozein taldean egongo. Baina batzuetan pentsatzen dezu zure lana monotonia batean sartu dela eta proiektuari idei berriak faltatzen zaiela", Hondarribia Orsako prestatzaileak dio.


Azken ediziotako irabazleak lehiatuko dira domekan Arrasate-Udalatxen - Mondraberri\nKorrikalariak 350 izango dira, eta sariak parekideak\nAzken ediziotako irabazleak lehiatuko dira domekan Arrasate-Udalatxen\nMondraitz klub antolatzaileak gaur aurkeztu du bosgarren edizioa. 350 korrikalariek ohiko ibilbidea egin beharko dute. Aurten edalontzi berrebilgarriak izango dituzte eskura. Eguraldi lehorra aurreikusten da domekarako.\nBideoak: Mondraitz Kirol Kluba / Testua eta argazkia: Gontzal Landa Herbias / 2019ko apirilak 9, asteartea\nMondraitz Kirol Klubeko lagunek Arrasate-Udalatx mendi-lasterketaren bosgarren edizioa aurkeztu dute gaur arratsaldean Hoba tabernan.\n"Indarberrituta eta ilusioarekin" antolatu du Mondraitzek 5. edizioa, Ganix Lasak azaldu bezala, "beste edizio arrakastatsu bat lortzeko asmoz".\nBosgarren edizioa ere 21 kilometro luze izango da, 1.200-1.250 metroko desnibel positiboarekin. Ibilbidea berbera izango da, "eguraldiak aldaketarik behartzen ez badu behintzat".\nOndo bidean, lasterketa Herriko plazatik abiatuko da, Anporreta aldera igoko da, ondoren Udalatxeko tontorreraino igoko da, gero Besaidera jaitsi, eta Udalatik igarota, Herriko plazara itzuliko da. Beraz, ibilbidea azken edizioetako berbera da.\nOrain arteko errekorrak Julen Larruzeak (iaz lortua, ordubete eta 47 minutuko marka) eta Oihana Azkorbebeitiak (2017an) dituzte.\nAnoa postuak eta bestelako puntu garrantzitsuak ohiko tokietan izango dira: "Anoa postuak Meatzerrekan, Udala auzoan, Udalatx puntan, Besaiden eta (lasterkariek proba amaitu ahala) Herriko plazan izango dira".\nAntolakuntzak 350 pertsonentzako izen-ematea ireki zuen, eta 4 ordu eskasetan, plaza guztiak bete egin ziren. Alde horretatik "eskerrak ematen dizkiegu guztiei eman duten erantzunagatik, baina penatuta gaude izena eman gura zuten guztiak ezin izan ditugulako hartu", adierazi du Mondraitzeko Iñigo Alzolak.\nIa 200 korrikalari bailarakoak dira, eta 119 korrikalari arrasatearrak dira. "Alde horretatik oso pozik gaude, gure helburuetako bat inguruko korrikalariek bertan parte hartzea delako, bertan goza dezaten".\nKlub honen beste erronka bat "hasieratik izan da nesken parte-hartzea bultzatzea, eta aurten iaz bezala, 27 emakume inguruk hartuko dute parte. Ea etorkizunean kopurua igo dezakegun".\nParte-hartze herrikoiaz aparte, "oso gustuko dugu lehiaketa", eta Mondraitzek 5. edizio berezi honetan aukera eman du aurreko edizioetako irabazleek aurten parte har dezaten. Ondorioz, besteak beste, azken edizioetako hainbat txapeldun lehiatuko dira:\nJulen Larruzea, iaz lasterketako errekorra ondu zuen\nAritz Ejea, Salomoneko korrikalari\nEuskal selekzioko hainbat partaide (Iban Letamendi, Hassan Ait Chaou eta Asier Larruzea)\nOihana Azkorbebeitia, errekorra duena\nMaite Etxezarreta, euskal selekziokoa\nAinhara Uribarren oñatiarra, sasoiko dago\nAne Zabala arrasatearra eta iazko irabazlea\nIsa Casado arrasatearra\nAurtengo mailak aurreko urteetako berberak dira, baina Mondraitzek, 5. edizioa dela, "esfortzu bat egin dugu - Eneko Urrizalkik azaldu bezala - eta aurreko urteetako sariak bikoiztu ditugu":\nSariak berdinak dira gizonezko eta emakumezkoetan, kategoria absolutuan\nSariak berdinak dira gizonezko eta emakumezkoetan, beteranoen kategorian\nSariak berdinak dira gizonezko eta emakumezkoetan, lehen arrasatearrei dagokienean (otar bana jasoko dute)\nUdalatx puntan denbora onenari saria\nGainera, lasterketako babesleek erregalatutako opariak parte-hartzaileen artean zozkatuko dituzte, Ternuak, Athlonek,... oparituak.\nBabesle nagusiak Arrasateko Udala, Eroski, Laboral Kutxa, Gipuzkoako Foru Aldundia, Arteman, Goiena eta Ternua dira. Laguntzaile ugari ere baditu, eta guztiei eskerrak eman dizkiete prentsaurrekoan. "Eurei esker posible dugu lasterketa Arrasaten egitea".\nTartean dira ere herriko hainbat taberna, besteak beste, Hoba taberna, gaurko aurkezpena egiteko lekua utzi duena.\nDortsalak jaso ahalko dira lasterketa eguna baino lehen, Intersport-Loramendiren San Andresko dendan. "Baliteke ostegunean dortsalak bertan eskuragarri izatea. Edonola ere, ostiralean eta larunbatean eskuragarri izango dira ziur".\nGainera, dortsala bertan jasoko dutenen artean zozketa bat egingo da, eta sariak emakumeendako eta mutilendako bina zapatila pare izango dira.\nEguraldiari dagokionez, iragarpenek giro lehorra aurreikusten dute iganderako. "Ekaitza botako balu, Antolakuntzak aldaketak egiteko aukera izango du, baina ez dugu uste holakoren bat gertatuko denik".\nMondraitzek herritarrak animatzen ditu lasterketan publiko bezala parte hartzera, baina dei egin behar izan du "jendeak kotxea eraman ez dezan Udala auzora. Aurreko edizioetan, eguraldi ona izatean, kotxe-ilara handiak sortu dira".\n"Posible bada hobe oinez joatea, bai Besaiden, bai Udalatxen, bai Udalan,... lasterketaz bertatik bertara gozatzeko".\nAurten Arrasate-Udalatx eta Korrika Arrasaten egun berean ospatuko dira, euskararen aldeko lasterketa zapatu eta domeka arteko goizaldean iritsiko baita.\n"Handicap txiki bat da - adierazi du Mondraitzek - . Guk orain direla 6-7 hilabete erabaki genuen Arrasate-Udalatxen aurtengo data, eta ezustekoa izan genuen jakitean Korrika egun berean gure bailaratik igaroko zela".\nMondraitzek bilera egin zuen "Korrikaren bertako antolakuntzarekin, boluntarioekin,... eta azkenean erabaki genuen datari eustea". "Herritarrak animatzen ditugu Korrikan ere parte hartzera, eta aukera dago hori egin eta Arrasate-Udalatxen parte hartzeko".\nArrasate-Udalatxen orain arte plastikozko edalontziak erabili dira, eta "aurten apustua egin dugu: edalontzi berrerabilgarriak jarriko ditugu lasterkarien eskura, plastikoaren kontsumoa jaisteko eta ingurugiroa gehiago errespetatzeko".\nGogoan izan lasterketa goizeko 10:00etan abiatuko dela Herriko plazatik, eta esfortzu itzela egiten duten parte-hartzaileek publikoaren animoak eskertzen dituztela.


Goiena Telebistako Tertulia programan izan gara\nAiora Mujika Euskal Herriak Bere Eskolako kidea Goiena Telebistako Tertulia saioan izan da hezkuntzaren egoerari buruzko mahai-inguruan parte hartuz. Hona hemen saioaren bideoa:\nMurrizketak Nafarroan, eta baita EAEn ere\nNafarroako Hezkuntza murrizketak handiak izango direla gauza nabaria da aspalditik; kalean ikusitako mobilizazio guztiek argi erakutsi dute Hezkuntza Komunitatea murrizketa horien aurka dagoela, erabat. Protestak protesta, Iribasek temati jarraitzen du berean eta, inorrek sinisten ez dion arren, neurri hauekin hezkuntzaren kalitateak kalterik jasango ez duela saldu nahian segitzen du.\nNafarroako Hezkuntza Sailari kiratsa dario\nSortzen-Ikasbatuaz elkarteak kaka erraldoia eraman du Nafarroako Hezkuntza Departamentuaren egoitzaraino "euskararen aurkako erasoak, zentsuratutako testu liburuak, murrizketak, dekretuak, tasen igoerak eta inposizioak" salatzeko. Nafarroako hezkuntza sistemari kiratsa dario eta honi aurre egiteko Hezkuntza sistema propioaren alde egitea proposatzen du Sortzen-Ikasbatuaz elkarteak.\nSelektibitate eta Baxoari ez!\nEuskal herriko milaka ikaslek Selektibitate azterketa hasiko dute bihar. Hiru egunez luzatuko den proba honetan, eduki arrotz eta inposatuz osatutako galderei erantzun beharko diete, euren etorkizuna baldintzatuko duen nota lortu nahian.\nBihar, eskola txikien jaia Larraulen eta Ibilaldia Trapagaranen\nBi deialdi garrantzitsu eta erakargarri ditugu bihar hezkuntza herritar eta euskaldunari bultzada eman nahi diogunok. Alde batetik, Gipuzkoako Eskola Txikien aldeko jaia ospatuko dute Larraulen. Herri txikiak bizirik mantentzeko zutabe garrantzitsu dira Eskola Txikiak eta hauen biziraupenaren alde 25 urte dira jada jaialdi hau ospatzen dela. Honen harira, "Eskola bizia, herri bizia" dokumentala ere egin dute, eskola txikien funtzionamendua eta garrantzia argitara emateko.\nMobilizazioekin jarraitzen dute Nafarroan: grebak eta manifestazioa\nMilaka herritar murrizketen aurka eta bestelako hezkuntza eredu baten alde Nafarroan\nEskola txikien aldeko jaia Larraulen\n2012/06/16 + Gehiago irakurriHerriakAraba Euskaraz Bastidan, biharBERRIAtik hartutako albistea: Bastida Arabako ikastolen aldeko jairako prest dago jada. Bihar izango da festa, eta Bastida ikastola, eraikina, izango da jaiaren bihotza. Horretarako prestatu dute ibilbidea.\nHiru kilometro inguruko ibilbidea prestatu dute ikastolakoek, eta lau gune izango ditu. Horietatik bi herrian bertan egongo dira: lehena ikastolan jarriko dute, eta bigarrena, Marigiloz etorbidean. Jasokundearen Andre Mariaren parrokiak herriaren goiko aldetik ikusiko du Araba Euskaraz, aurreko urteetan ez bezala ibilbidea ez baita hara gerturatuko. Ikastolatik hegoaldera egongo di [ ... ] 2012/06/08 + Gehiago irakurriHerriakOarsoaldeko Ikasle Eguna bihar Oiartzunen\nIkasle Abertzaleaken webgunetik hartua: Biharko, hilak 9, Oarsoaldeko ikasle eta abertzaleek Ikasle Egun mundiala antolatu dute. Azken urteetan egin bezala, euren ikasturteko lan guztia jai batekin bukatu eta horretarako egun osoko egitaraua prestatu dute. Jolasak, kalejira, poteoa… eta kontzertuak izango dira “Egurra Ta Kitto”, “Besteik-p” eta “Ingo al deu?” taldeen esku. Eguna 10:30ean hasiko da aldarrikapen jolasekin, Oiartzungo plazan.\nOarsoaldeko Ikasle Abertzaleak-en oharra:\nDenbora da Oarsoaldeko Ikasle Abertzaleok Ikasle Eguna antolatzeko deia egin genuela. Gogotsu [ ... ] 2012/05/29 + Gehiago irakurriHerriakErreformen aurrean, mobilizatzeko deia egin du nafarroako ikasleriak\nIkasle Abertzaleaken webgunetik hartutako albistea: Agerraldia burutu dugu ikasle eta abertzaleok gaurkoan UPNAn. Azken hilabeteetan Wert espainiar hezkuntza ministroak iragarritako erreforma inposatuei aurre egin, eta errepresio ororen gainetik, ikasleriari, hezkuntza komunitateari eta euskal jendarteari, datozen egunetan burutuko diren mobilizazioetan parte hartzeko deia luzatu dugu.\nNafarroako ikasleen oharra: Ikasleok denbora luzea daramagu mobilizatzen urteetan aurreikusi genuen hezkuntza publikoaren merkantilizazio eta prekarizazioaren aurrean. Oraingoan, beharrezkoak diren ze [ ... ] 2012/05/21 + Gehiago irakurriHerriakIruñerriko ikasleak murrizketen aurka mobilizatuko dira\nIkasturte honetan zehar behin baino gehiagotan, eta ozen gainera, entzun ditugu Iruñerriko ikasleak hezkuntzan bizi den egoeraren aurrean ASKI DA! oihukatzen. Mota guztietako erasoen aurrean altxa dira ikasle nafarrak: eduki, eskola-eredu edota curriculum arrotzen inposaketak; beka murrizketak eta material eskasia; klaseen masifikazioa... Azken finean, hezkuntza eredu arrotz eta inposatu baten aurrean altxatu dira, eta eurena eraikitzeko eskubidea aldarrikatu dute, Hezkuntza Sistema propioa.\nBide horretatik jarraituz, datozen egunetarako deituta dauden mobilizazioetan parte hartzeko deia l [ ... ] 2012/05/14 + Gehiago irakurriHerriakAzkaingo ikastolak 40 urte betetzen ditu aurten\nAzkaingo ikastolak 40 urte beteko ditu aurten. 1972an ireki zuten, Senpere, Uztaritzen, Hazparne... eta beste zenbait herritan gertatu zen bezalaxe. Gaur egun 29 ikastolak eskaintzen dute Ipar Euskal Herrian euskaraz ikasteko aukera eta euskarazko irakaskuntzaren eskaria gora doa urtez urte.\nIkastolak 40 urte beteko dituela ospatzeko hainbat ekimen ari dira burutzen urte guztian zehar Azkainen. Jai giroan egindako ekimenak, hasiera haiek gogoratzeko antolatutakoak, baina baita aldarrikapenez beteak ere. Izan ere, datorren urtean 100 ikasleko muga gainditzea espero dutenez, beste eraikin bat [ ... ]Aurreko albisteakBihar ospatuko da Senperen Herri Urrats 2012Hezkuntza erreforma basatien aurrean, #ikaslealtxamendua gauzatu dugu Euskal Herriko ehunka txokotanOstegunean izango den #ikaslealtxamendua prestatzen ari dira ikasleakLanda eremuko eskolak bizirik mantentzeko dekalogoa aurkeztu dute NafarroanEserialdia egin dute Laudioko ikasleek PPren egoitza aurrean\nIkoitz Arrese eta Maite Kintanilla -Ikasle Abertzaleak-: Heteronormak irauliz, askatasunean hezi! Paul Bilbao -bloga-: Euskaraz haziz, euskaraz heziz\nInfo7: “Elkartuz Zabaldu” Herri Urrats 2012\nKazeta.info: Seaskak duen beharraren neurriko erantzuna eman dute euskalzaleek\nGara -Haizea Barcenilla-: Hezkuntza publikoa\nBerria: Geletan are ikasle gehiago pilatzeko agindu die Iribasek Nafarroako eskolei\nBerria: Euskara prozesu politikoaren agendan egotea galdegin dute\nAitziber Martinez de Lagos -Sortzen Ikasbatuaz- "Erantzun garaia gainditu, hezkuntza sistema propioa"\nInfo 7: Jon Urrusolo : “Quien recorta en educación hipoteca su futuro”\nBerria: Hezkuntzaren kalitatea «hankaz gora» jartzea leporatu diote Werti\n⇒Zer iruditzen zaizkizu hezkuntzan iragarritako murrizketak?\n⇒Mariano Rajoik Batxilergoa urte bete luzatu eta DBH urte bete murriztu\n⇒Celaá eta euskara titulua\n⇒Nafarroako Gobernuak gaztelera sustatzeko eta zaintzeko saila sortu du


Energia audioak - Zientzia.eus\nHasiera » Gaiak » Energia » Audioak\nEnergia etengabeko gaia da, gizarteak beti behar izan duelako energia-iturri bat, eta beti beharko duelako. Orain petrolioan oinarritutako gizartean bizi gara, baina petrolioa agortzen ari da. Eta hor dator eztabaida: zein izango da ordezko energia? Batzuek uste dute energia nuklearra dela aukera onena. Horietako bat da gure gaurko gonbidatua.\nITER proiektuari begira\nLasarteko JEMA enpresak ITER proiektuan parte hartzen du, fusio nuklearra ikertu behar duen nazioarteko proiektu erraldoian. ITER proiektuaren nondik norakoak jakingo ditugu, JEMA enpresaren aportazioa zein den, eta fusioari buruzko gogoeta egingo dugu.\nZertan dira energia-iturriak?\nEnergia, energia-iturriak eta teknologia ditugu hizpide. Gogoeta egin nahi dugu energiaren gainean eta etorkizunean izango dugun egoeraren aurrean.\n‹‹ Aurrekoak 1 2 ... 5 6 7 Hurrengoak››


UPV/EHUko Gizarte Ekonomia eta Ekonomia Solidarioko master ofizialaren amaiera ekitaldia – OVES-GEEB\nUneko orria UPV/EHUko Gizarte Ekonomia eta Ekonomia Solidariok...\nAmaiera ekitaldia UPV/EHUko Enpresa Ikasketen Unibertsitate Eskolako graduen aretoan izan zen eta Eusko Jaurlaritzak eta UPV/EHUko Gizarte Ekonomia eta Zuzenbide Kooperatiboaren Institutuak, masterraren antolatzaileak, antolatu zuten. Mikel Zurbanok, masterraren zuzendariak, hasiera eman zion masterrari. Han Koldo Saratxaga ere izan zen, eta “Siempre somos sociedad” hitzaldia eskaini zuen.\nKoldo Saratxaga (Sopuerta, 1947) euskal kooperatibismoarekin harreman handia du, Irizarren arrakastaren eragile, Ner Group taldearen sustatzaile, eta K2K Emocionado enpresaren oraingo aholkularia da. Hitzaldian gaur egungo gizartean harreman pertsonalak bultzatzeko garrantziaz eta enpresen arteko erlazio estilo berri batez aritu zen. Gainera, Ner Group taldearen arrakastaren hainbat arrazoi azaldu zuen, esaterako: pertsonen ikuspuntua kontuan hartzea, daramatzaten proiektuen filosofia eta aipatutako ideia horiek indartzen dituen beste zenbait emaitza.


Herri Ondarea :: Txakolin egunean mahatsa batu\nTxakolin-egunean, eurenera herriko jentea –Obarrekoa-eta– etorten zan mahatsa batzen. Mahatsak apurtzen Jose Zorrotzeko etorten zan, abadearen aita, Jose Zorroza. Txistuka eta kantuka etorten zan. Fraka luzeak gorantza doblau, eta ortoztu egiten zan. Harri bat eukiten eben han, lehenagoko harria zana, tresnak-eta garbitzeko eta han harrian zesto bat ipinten zan. Ha zestoa mahatsez bete eta Jose egun guztian egoten zan mahatsak apurtzen ortozik. Holantxe ibilten zan. Mahatsa tinaku batera jausten zan. Tinakuak aitak erdibitu egiten zituan, barrikak, eta hara joaten zan txakolina txirrist... Ha edan egiten eben apur bat, baina harek segiduan igoten eban burura; zurrakapote esaten jakon…Umeei-eta probetako apur bat emoten eutseen.


SGIker - Prestakuntza\nIkerketarako Zerbitzu Orokorren (SGIker) zereginetako bat Zientzia eta Teknologiaren arloko ezagutza eta aurrerapenak eguneratzen laguntzeko prestakuntza-jarduerak garatzea eta bultzatzea da. Ikuspuntu horren arabera, SGIkerrek I+G+b babesteko hainbat jarduera egiten dituzte urtero; besteak beste, prestakuntza-ikastaroak eskaintzen dituzte.\n2013ko ikastaroen eta mintegien eskaintza\nSGIkerrek zientzia eta teknologiaren honako arlo hauetako ikastaroak eskaintzen dituzte:\nSGIkerren prestakuntza-ikastaroetan parte hartzeko araudia. Prestakuntza-ikastaroetara sartzeko araudiari, izena emateko prozesuari, izen-ematea formalizatzeari, ordaintzeko moduei, tarifei eta beste hainbat gairi buruzko informazioa ikus dezakezu.\nIzena emateko buletinerako sarbide orokorra. Izena emateko buletin honen bidez, nahi duzun ikastaroan izena eman dezakezu.\nParte-hartze egiaztagiria jaistea. Aplikazio baten bidez, amaitutako ikastaroaren parte-hartze egiaztagiria jatsi ahal izango duzu, izen-ematean emandako identifikazio-zenbakia sartuz gero.\nGogobetetzeari buruzko inkesta. Nahi baduzu, burutu duzun ikastaroari buruzko gogobetetze-inkesta bat bete ahal izango duzu. Horrela, gure alde onak eta txarrak zuzenean ezagutu ahal izango ditugu.\nPrestakuntzaren emaitzak. Aurreko ikastaroetan lortutako esperientziari eta lorpenei buruzko informazio eguneratua eskuratu ahal izango duzu.\nPrestakuntza-eskaintza kalitate-estrategia baten baitan dago; estrategia horren helburua antolakuntza bikaina eta prestakuntza-eduki eguneratuak eta interesgarriak eskaintzea da. Prestakuntzaren kudeaketarako jardueren egokitzapena AENOR erakundeak emandako ISO 9001:2008 kalitate-ziurtagiriak frogatzen du.\nAzken eguneratzea: 2013/03/06